Vesti online / Vesti / Srbija / Rusija i SAD Tačiju: Pod hitno formirati sud za zločine OVK\nRusija i SAD Tačiju: Pod hitno formirati sud za zločine OVK\nRuski ambasador pri UN Vitalij Čurkin i zamenik američkog ambasadora pri UN Dejvid Presman poručili su u Njujorku ministru spoljnih poslova samoproglašenog Kosova Hašimu Tačiju da Priština mora što pre da formira specijalni sud za zločine OVK.\nU sedištu Saveta bezbednosti UN predstavljen izveštaj o Kosmetu\n- Kosovo se mora ozbiljno posvetiti rasvetljavanju optužbi za ratne zločine i što pre formirati sud - rekao je Presman.\nOn je naveo da će taj tribunal suditi "šačici" bivših pripadnika OVK, prenose beogradski mediji.\nČurkin je u svom izlaganju pred Savetom bezbednosti UN, gde je razmatran šestomesečni izvještaj o Kosmetu, glasno protestovao zbog načina na koji je Zapad, poslednjih nedelja, nagovarao Albance da formiraju taj sud.\nOn je podsetio na pretnje Amerikanaca iznesene zvaničnicima u Prištini da će, ukoliko sami ne formiraju sud, taj posao preuzeti Savet bezbjednosti UN, čime će ruski uticaj u tom procesu dramatično porasti.\n* Dačić: Nema pomirenja dok OVK ne odgovara za zločine\n* Tači: Tužićemo Srbiju za genocid\nSRBIJA Tači na sednici Saveta bezbednosti UN


Amerika na nogama, Mahoms najplaćeniji u istoriji NFL-a: Ugovor do 2031!\nIzvor: MozzartSport.com, 06.Jul.2020, 22:53\nMVP Superboula prošle sezone, čudesni kvoterbek šampiona Kanzas Siti Čifsa, pristao na produženje ugovora na čak 10 sezona i postaje najplaćeniji igrač NFL-a svih vremena\nKocka je bačena. U vreme kada vlada neizvesnost oko ugovora, kada klubovi gledaju da saradnje sa igračima budu što kraće, kada se vodi računa o svakom centu, Sjedinjene Američke Države su na nogama. ESPN je večeras prvi javio da je kvoterbek šampionskog tima Kanzasa Patrik Mahoms pristao na produženje ugovora sa Čifsima za narednih 10 sezona, odnosno do 2031. godine.\nOvaj neobičan ugovor na čak deceniju učiniće MVP prethodnog šampionata najplaćenijim igračem u istoriji NFL-a. Ne navodi se još cifra, ali se prethodnih...\nKvoterbek Kanzas Siti Čifsa Patrik Mahoms zaradiće preko 450.000.000 dolara u narednih deset godina...Mahoms je u ponedeljak dobio najveći ugovor u istoriji NFL...Jedan od najboljih igrača lige će zaraditi ogroman novac do 2031. godine, kada mu ističe ugovor...Američki mediji preneli su da će...


Foto: screenshot/tanjug, Tanjug/AP/STR / RAS Srbija\nDiplomatski izvori "Blica" iz Prištine navode da nije slučajnost što se britanska administracija hitno izdvojila i prva od zapadnih država javno pozdravila akciju specijalnih jedinica na severu kao “zaustavljanje šverca i organizovanog kriminala”.\nFoto: Tanjug/AP/Bojan Slavković, str, EPA, KENZO TRIBOUILLARD / RAS Srbija\n- Ako bi se sudilo po angažmanu Britanaca na Kosovu, logično bi se zaključilo da tu imaju jak interes. Ipak, njihov interes nije srazmeran angažmanu. Na samom Kosovu njihov interes je zapravo mali, ali preko upliva u akcije prištinske vlade na severu Kosova Britanci destabilizuju prostor koji kontroliše Beograd. Oni time indirektno stvaraju atmosferu za ostvarenje svojih interesa na prostoru Bosne i Hercegovine, odnosno Republike Srpske - kaže izvor "Blica", diplomata iz Prištine.\nPrema saznanjima "Blica", i britanska diplomatija je svesna da Priština nema kapacitet za sprovođenje evropskih zakona, integracije i kontrolu severa. S druge strane, destabilizacija severa i konstantne tenzije u većinski srpskom delu veliko su opterećenje za vlast u Beogradu.\n- Konstatnom destabilizacijom severa praktično se ide na taktiku umaranja Beograda. Glavni cilj Britanaca nije na Kosovu, već u Bosni i Hercegovini. Opterećivanjem vlasti u Beogradu severom Kosova pokušava se skrenuti pažnja sa Republike Srpske - kaže "Blicov" sagovornik.\nPodržavanje akcija koje su usmerene prema Srbima ima u svojoj pozadini i udare na prostor za koji Britanci tvrde da je pod ruskim uticajem.\n- Jako im smetaju trenutna dopremanja najsavremenijeg ruskog PVO sistema u Srbiju, kao i zajedničke vežbe dve vojske na prostoru Srbije - kaže diplomata iz Prištine.\nSlovenski štit srpsko-ruska vežba\nKao što je "Blic" već pisao, britanska ambasada u Prištini je u uskoj vezi sa ambasadom u Skoplju i na toj relaciji se korodiniraju obaveštajni poslovi Ujedinjenog Kraljevstva na ovim prostorima. Na Kosovu su izuzetno aktivna dva britanska obaveštajna tima, koja broje svaki po četiri osobe. Njihov angažman je usmeren na sever Kosova i izveštaji su im po pravilu negativno intonirani. Iako nose uniforme Kfora, britanski obaveštajci svoje izveštaje upućuju ambasadi u Prištini. Ti izveštaji, listom negativno intonirani, potom su osnov za aminovanje akcija vlasti u Prištini na severu Kosova.\nUpad specijalnih jedinica kosovske policije u sredu dogodio se u vreme kada na prostoru Srbije traju vežbe srpskih i ruskih snaga. Vojna vežba "Slovenski štit 2021" posvećena je protivvazduhoplovnim dejstvima i uključuje i bojevo gađanje. Takođe, Rusi su još ranije najavili da će u Srbiju poslati svoje sisteme protivvazdužne odbrane, a pojedini mediji su pisali da je reč o najmodernijem - "pancir S".\nOsim interesa velikih sila, tu su i interesi prištinskog premijera Aljbina Kurtija. Akcija koju je otpočeo pre dva dana na severu Kosova bila je pokušaj da podigne moral pripadnicima specijalnih jedinica koji su 11 dana bili pod blokadom na prelazima Jarinje i Brnjak, a potom su povučeni i zamenjeni Kforom. Činjenice da su nosili hranu po dva kilometra, prolazili do položaja kroz špalir Srba i da nisu imali ni sanitarni čvor, doživeli su kao poniženje. Upad na sever i pucanje na nenaoružane građane Kosovske Mitrovice i Zvečana Kurtiju je bilo svojevrsno iskupljenje. Takođe, zveckanje oružjem diže mu rejting pred lokalne izbore u nedelju, 17. oktobra.


Očekujemo veći prihod :: emg.rs :: Magazin Preduzeće - najnoviji broj i arhiva\nKompanija Metalac iz Gornjeg Milanovca u 2006. godini ostvarila je izvoz od 14,3 miliona evra, dok se ove godine očekuje 16,5 miliona evra izvoza, najavio je Petrašin Jakovljević, generalni direktor Metalac holdinga\n„U 2006. godini imali smo prihod od 60 miliona evra i 5,5 miliona evra dobiti. Izvoz smo povećali za oko 50 odsto u odnosu na prošlu godinu. Najveći rast zabeležen je na tržištu SAD, Francuske i Rusije“, kaže Jakovljević. Kompanija Metalac, jedna od najvećih proizvođača posuđa u jugoistočnoj Evropi, sastoji se iz 12 preduzeća, od kojih su dva akcionarska i 10 zavisnih društava. Tržišna kapitalizacija Metalca iznosi 55 miliona evra.


Meč je zakazan za 3. jul sa početkom od 19 časova na terenima KK Partizan u okviru Kalemegdanske tvrđave.\nI ove godine "Koš za sreću" će pomoći socijalno ugrožene, višečlane porodice širom zemlje, a sem košarkaške utakmice javnih ličnosti, odigraće se i takmičenje u šutiranju humanitarnih trojki poznatih dama. Na prošlogodišnjem okupljanju takođe na Kalemegdanu MVP nagradu dobio je poznati reper Mikri, koji će to zvanje braniti 3. jula na terenima Partizana.\nSem njega, među učesnicima će se naći još puno sportista i javnih ličnosti. Od košarkaša nastupaće Stefan Marković, Ivan Paunić, Branko Lazić, Dino Radončić, Uroš Luković, Marko Tejić... ekipa 3X3 Zemun bivši svetski prvaci, kao i Miodrag Dragičević, Nikola Glišić, Predrag Vasić, Vladimir Vuksanović, Boško Ćirković Škabo kao i tandem muzičara koji će po prvi put igrati Koš za sreću - Željko Vasić i frontmen grupe SARS, Žarko Kovačević. I sve popularniji jutjuberi imaće svoje predstavnike, Nemanja Blažić Triki, Milan Inić Jaserštajn, Miloš Kostić Kimis lajf, Bogdan Lalović Serbiangames BL...\nUlaz na tribine Partizanovih terena na Kalemegdanu biće besplatan, a svaki gledalac moći će da svoju donaciju ubaci u vidno obeležene kutije. Svaki gledalac koji donira 1000 ili više dinara, na poklon će dobiti specijalno dizajniranu "Koš za sreću" majicu čija je serija ograničena.\nPrva "Koš za sreću" utakmica odigrala se 2014. godine u sklopu Fontana sportskog leta, a na istoj manifestaciji poznati su u dresovima sa nasmejanom košarkaškom loptom igrali i sledećeg leta. Od 2016. godine "Koš za sreću" igra se na Kalemegdanskoj tvrđavi i iz godine u godinu pomaže višedetne, ugrožene porodice.\n- Svake godine nas okuplja isti cilj, pomoć za porodice iz raznih krajeva naše zemlje i regiona koje žive u teškim uslovima. Deca koja nemaju sve ono što se smatra normalnim kroz jedno odrastanje su nam motivacija da se naš rad nastavlja iz godine u godinu, sa donatorima i učesnicima koji i čine ostvarivim ono što organizujemo. Koš za sreću sigurno neće promeniti svet, ali je nama dovoljan svaki osmeh koji izmamimo našim radom - rekao je osnivač Koša za sreću, Petar Lazić.


Nakon što je na posljednjoj sjednici Skupštine KS donesen zaključak da se obustavi upošljavanje službenika u državnim službama na neodređeno, uz činjenicu da je upućen Vladi i menadžmentima svih javnih ustanova i preduzeća kako bi obustavili upošljavanje, na današnjoj sjednici Vlade taj zaključak nije dobio potrebnu saglasnost.\nKako nam je kazao ministar kulture i sporta Mirvad Kurić, ministri SBB-a bili su za to da se obustavi upošljavanje, ali da su preglasani od ministara SDA.\n– Mi smo smatrali da se upotpunosti treba ispoštovati zaključak Skupštine KS. Međutim, oni su rekli da sve ono što je ušlo u proceduru, treba da se završi, što znači da derogiraju i omalovažavaju zaključke Skupštine – rekao je Kurić.\nIstiče da je Vlada na osnovu ovog zaključka donijela svoj zaključak kojim je predviđeno da se do njegovog donošenja, 12. oktobra, procesi koji su započeti nastavljaju te da Vlada više neće davati saglasnost.\nMarić: Suludo je raspravljati o sigurnosnoj situaciji bez prisustva predstavnika Tužilaštva i pravosuđa


Vučić kaže da je izveštaj „Fajnenšel tajmsa“ velika čast i obaveza za Srbiju - 13.08.2019, Sputnik Srbija\nVučić kaže da je izveštaj „Fajnenšel tajmsa“ velika čast i obaveza za Srbiju\nPredsednik Srbije Aleksandar Vučić je u intervjuu za RTS na terasi Predsedništva rekao da će Srbija brzo da napreduje — „brže nego što su mnogi očekivali, a na... 13.08.2019, Sputnik Srbija\npolitika, vesti, aleksandar vučić, investicije\n09:05 13.08.2019 (Osveženo: 09:22 13.08.2019)\n© Tanjug / FILIP KRAINCANICAleksandar Vučić\nPredsednik Srbije Aleksandar Vučić je u intervjuu za RTS na terasi Predsedništva rekao da će Srbija brzo da napreduje — „brže nego što su mnogi očekivali, a na radost građana“.\nAleksandar Vučić je rekao da to što je „Fajnenšel tajms“ objavio da je Srbija lider u svetu po broju direktnih stranih investicija predstavlja veliku čast i obavezu.\n„To je drugi put da dobijamo tu ocenu. Nismo najveći na svetu, nego kada se gleda proporcionalno broju stanovnika i teritoriji. U skladu sa tim ostvaren je izvanredan rezultat. Srećan sam zbog toga“, rekao je Vučić.\nUkazao je da Srbija ima više direktnih stranih investicija od svih zemalja regiona zajedno.\n„Ponovo ćemo imati odluke nemačkih kompanija o dolasku, borićemo se za nove investitore i time obezbediti posao za naše ljude, bolji standard, ljudi će biti zadovoljniji. Postajemo drugačija zemlja, vidi se svakog dana, kroz puteve pruge i drugo“, naveo je predsednik.\nVučić je istakao da nema kompanije koja posle teksta „Fajnenšel tajmsa“ neće pogledati kakvi su uslovi u Srbiji.\n„Ne postoji ozbiljna kompanija u svetu koja neće proveriti situaciju u Srbiju — kakvi su uslovi, ljudi, subvencije, radna snaga, da li je obrazovana, požrtvovana i lojalna radna snaga“, rekao je Vučić i dodao da se to direktno odražava na životni standard i smanjenje broja nezaposlenih.\nPredsednik je naveo i da su se penzije, kada je postao premijer, isplaćivale 60 odsto iz budžeta, umesto iz penzionog fonda, dok je sada taj broj ispod 30 odsto.\n„To pokazuje koliko je bolja situacija i koliko smo napredovali za pet godina i stvorili bolju situaciju. Ljudi mogu da budu mirni, žive u periodu stabilnosti, a i standard će biti bolji“, rekao je Vučić.\n„Imaćemo više od 10 milijardi evra da investiramo“\nPovodom najavljenog nacionalnog investicionog plana, Vučić je rekao da će država imati i više od 10 milijardi evra da investira. Ističe i da nećemo zbog toga imati rast javnog duga.\n„Imaćemo više u periodu od pet godina, jer očekujemo da godišnji rast bude veći od dve milijarde“, rekao je Vučić.\nImaćemo, kaže predsednik Srbije, najveći privredni rast u jugoistočnoj Evropi, od preko četiri odsto.\n„To će biti nešto manje od dve milijarde, za toliko ćemo stvarati novu vrednost. Stvarali smo planove, isuviše smo ozbiljni da bismo se igrali sa tim“, poručio je predsednik.\nNaveo je i da nikada u kampanji nije obećavao kule i gradove i da nije govorio da će teći med i mleko, već da nas očekuje težak rad i teške mere da bismo nešto napravili.\n„Kada je Crna Gora imala 511 evra, mi smo imali prosečnu platu 365 evra“, rekao je Vučić istakavši da će prosečna plata u Srbiji do kraja godine biti preko 500 evra.\nVučić je rekao da će Srbija brzo da napreduje — „brže nego što su mnogi očekivali, a na radost građana“. Uveren je da će ljudi po dobru pamtiti ovu godinu i godine koje dolaze.


Spisak prodavnica otvorenih u nedelju od 4 do 7 sati za snabdevanje starijih od 65 godina | ZA media\nSpisak prodavnica otvorenih u nedelju od 4 do 7 sati za snabdevanje starijih od 65 godina\nKladovo, Knjaževac, Majdanpek, Zaječar izvor:\nMinistarstvo trgovine, turizma i telekomunikacija objavilo je spisak 829 trgovinskih objekata koji su predviđeni za rad nedeljom od 4 do 7 sati, u kojima će moći da se snabdevaju građani stariji od 65 godina.\nNaši najstariji sugrađani moći će u nedelju da pazare u Zaječaru u objektima:\nTEKIJANKA, ulica Nikole Pašića 91\nAMAN, ulica Dobrivoja Radosavljevića bb i ulica Hajduk Veljkova 4\nIDEA, ulica Krfska 18\nMAXI, ulica Krfska bb\nTimočkim medijima dostavljen je i spisak objekata “Tekijanke” koji će u nedelju biti otvoreni za starije građane u gradovima Zaječarskog i Borskog okruga. To su:\nZaječar, Tekijanka 39, Nikole Pašića 91\nKnjaževac, Tekijanka 31, Aliagićeva 1\nKladovo, Tekijanka “Cash and Carry”, Dunavska 50\nNegotin, Tekijanka 21, Trg Đorđa Stanojevića 21\nMajdanpek, Tekijanka 22, Karađorđeva BB\nDonji Milanovac, Tekijanka 38, Kapetana Miše 32b\nBor, Tekijanka “Nova tržnica”, Kralja Petra I 18\nKao dodatan doprinos, u periodu od 4 do 7 časova, svi penzioneri će imati 10% popusta na celokupnu kupovinu. Kao dokaz statusa penzionera, potrebno je da sa sobom imaju penzioni ček ili Senior Tcard karticu.\nOvi objekti od 8 sati nastavljaju sa uobičajenim radom nedeljom, od 8-15 h.\nPodsetimo, nakon proglašenja vanrednog stanja svim licima starijim od 65 godina tokom celog dana je zabranjen izlazak iz domova.\nKategorije: Vesti\tTagovi: Spisak prodavnica, Stariji od 65\tKomentari


SDP još nije odlučio da li će predložiti kandidata za potpredsjednika FBiH - Klix.ba\nBiH SDP još nije odlučio da li će predložiti kandidata za potpredsjednika FBiH\nSDP još nije odlučio da li će predložiti kandidata za potpredsjednika FBiH\n9.1.2015. u 15:23\nSocijaldemokratska partija (SDP) Bosne i Hercegovine u Klubu Srba Doma naroda Parlamenta Federacije BiH najvjerovatnije će imati šest delegata od ukupno 17 koliko broji svaki od tri kluba naroda te bi ova partija mogla predložiti svog kandidata za potpredsjednika Federacije BiH.\nKako je propisano Ustavom Federacije BiH, za imenovanje na mjesto potpredsjednika Federacije BiH potrebno je osigurati najmanje trećinu u svakom od klubova u Domu naroda, a onda i prostu većinu glasova u oba doma Federalnog parlamenta.\nČlan Predsjedništva SDP-a BiH Saša Magazinović kazao je danas Agenciji FENA da treba sačekati da prođu žalbeni rokovi kako bi bilo potvrđeno koji će delegati činiti Dom naroda Federalnog parlamenta.\nDodao je da organi SDP-a još uvijek nisu razgovarali o konstituiranju Doma naroda FBiH, jer, smatra Magazinović, proći će još neko vrijeme dok se ne potvrde mandati za izabrane delegate.\n"Kada bude vrijeme za to mi ćemo na organima SDP-a obaviti diskusiju i javnost o svemu obavijestiti. Sve što se ovih dana pojavljuje u medijima su spekulacije i mi na to nećemo odgovarati i niti ih komentirati", zaključio je Magazinović.\nDemokratska fronta (DF) koja je potpisala sporazum sa Strankom demokratske akcije (SDA) i Hrvatskom demokratskom zajednicom (HDZ) BiH o zajedničkom djelovanju na federalnom nivou u Klubu Srba zasad ima jednu delegatkinju Draženku Subašić, ali bi trebali imati još jednog predstavnika.\nMeđutim, generalni sekretar DF Sifet Podžić kazao je u izjavi za Agenciju FENA da na organima stranke o ovom pitanju još nije bilo razgovora niti o eventualnom predlaganju kandidata za predsjednika ili potpredsjednika niti o tome ko bi to mogao biti.\nKako je za Agenciju FENA kazao generalni sekreta SDA Amir Zukić ova stranka će predložiti samo kandidata iz reda Bošnjaka.\nMediji su objavili da je HDZ za svog kandidata predložio Marinka Čavaru, a da bi SDP mogao predložiti aktuelnog potpredsjednika Federacije BiH Svetozara Pudarića ili Predraga Kurteša, aktuelnog federalnog ministra unutrašnjih poslova.\nDom naroda Federalnog parlamenta broji 58 delegata, po 17 u klubovima Hrvata, Bošnjaka i Srba i sedam delegata u Klubu ostalih.\nprije 22h 7m 283\nprije 16h 36m 99\nprije 21h 27m 187\nprije 11h 4m 60


Manjača kao turističko-rekreativni kompleks u funkciji od proljeća - Akta.ba\n10.02.2020. 09:45 / Izvor: Nezavisne novine\n"Urađeno je dosta posla, a slijedi još. Nakon akcije čišćenja jezera i okoline, koju ćemo uraditi na proljeće, a koju smo i prošle godine radili, možemo reći da je otvoreno za sve", kazao je Ilić.\n"Izgradili smo veliku hladaru koja može da primi 200 ljudi, koji mogu da se smjeste ovdje za dnevni boravak. Od UNDP-a dobili smo sredstva za izgradnju još jedne takve, a započeli smo i izgradnju treće, pa će uskoro na dnevnom nivou tu moći da boravi 600 ljudi", pojasnio je Ilić.\n"Završili smo izgradnju pecana i roštilja, a zajedno sa partnerima u ovom poslu razradili smo nekoliko projekata za koje smo aplicirali Gradskoj upravi, Vladi RS i međunarodnim organizacijama", istakao je Ilić.\n"Radi se na projektu auto-kampa, jedna od ideja je da 'Capriolo' postavi bicikle za brdsku vožnju, a nastala je i ideja da se napravi jedan mali centar kraj samog jezera sa nekoliko beach barova", rekao je Ilić.\n"Ovo će i te kako poboljšati i proširiti turističku ponudu s obzirom na to da se Manjača nalazi svega 22 kilometra od centra grada. Izvanredna lokacija i izletište ne bi samo dobro došli gostima i turistima, nego i građanima koji neće morati da idu na Zlatibor, Kopaonik ili Jahorinu, nego će sve to imati nadomak svojih kuća i grada", rekla je Radojevićeva.\nVlada RS zabranila iznošenje lažnih informacija o koronavirusu, kazne rigorozne\nKošarac: Vodimo računa o domaćim kapacitetima mesa\nCENTAR ZA RAZVOJ POLJOPRIVREDE I SELA Banja Luka\nVojvode Momčila 10 78000 Banja Luka


Sandulović: Tužilaštvo da preduzme sve kako bi se saznala istina o smrti Cvijana - Društvo - Dnevni list Danas\nPočetna » Društvo » Sandulović: Tužilaštvo da preduzme sve kako bi se saznala istina o smrti Cvijana\nSandulović: Tužilaštvo da preduzme sve kako bi se saznala istina o smrti Cvijana\nNikola Sandulović Foto: Medija centar\nPredsednik Republikanske stranke Nikola Sandulović pozvao je danas tužilaštvo i državne organe „da se pokrenu i preduzmu sve radnje“ kako bi građani Srbije saznali istinu o smrti advokata i političara Vladimira Cvijana.\nSandulović je na konferenciji za novinare u Pres centru Udruženja novinara Srbije (UNS) rekao da će on tražiti „da se procesuiraju svi činioci državnog aparata koji su krili brutalno ubistvo Cvijana“, i da će tražiti objašnjenje ko su ti ljudi koji su mimo porodice, „odlučili da li će telo biti kremirano ili ne“.\n„Nemojte da vlast izmišlja nove afere, jer to neće pokriti ovo ubistvo. Vladimir Cvijan je pobegao iz Srbije zato što se bojao, razveo se brzinski da bi ih spasio smrti“, rekao je Sandulović.\nOn je dodao da je „opšte poznata stvar“ da je Cvijan, koji je jedno vreme bio član Srpske napredne stranke (SNS) „pobegao u okrilje Republikanske stranke bežeći od pretnji smrću (tadašnjeg premijera Srbije) Aleksandra Vučića“, zato što je „počeo da iznosi informacije javno šta je on sve radio“.\n„U to vreme on je uzeo pozamašnu sumu u evrima da se skloni iz Srbije. Isti čovek (iz BIA) koji je prenosio pretnje Aleksandra Vučića Cvijanu, prenosio je i meni. Jedna od pretnji je bila da se sklonim iz Srbije i da odem na odmor“, rekao je Sandulović, koji je naveo da se nakon toga sklonio u Hrvatsku.\nSandulović je naveo da njegovo poznanstvo sa Vladimirom Cvijanom „datira od vremena kad je on bio savetnik Borisa Tadića“.\n„Na moj uticaj i nagovor prešao je u SNS, da bi onaj ogranak demokratske opozicije koji je bio proganjan posle 5. oktobra, i teatralnog pomirenja Borisa Tadića sa Socijalističkom partijom Srbije (SPS), ostao u epicentru događaja i da imamo pravi izvor informacija“, rekao je Sandulović.\nSandulović je rekao da se „suočavamo sa organizovanim državnim kriminalom“ i da je „simptomatično da se u Srbiji nastavlja isti progon političkih protivnika i isti način rešavanja tih političkih problema kako je to radio Slobodan Milošević“.\nOn pitao gde su slike sa obdukcije Vladimira Cvijana, kao i kakva je to organizacija da se toliko godina zna (za smrt Cvijana) i ćuti.\n„Šta rade nacionalne televizije, zašto ne izađu u javnost oni zdravstveni radnici koji su izvršili obdukciju Vladimira Cvijana?“, rekao je Sandulović.\nSandulović je pozvao međunarodnu zajednicu i Sjedinjene Američke Države da se aktivno uključe u to što se dešava u Srbiji.\nAdvokatIstraganikola sandulovicVladimir Cvijan


Moguće alternativne rute za migrante\nBeta 7. jula 2016. 12:55\nDržavna sekretarka Ministarstva unutrašnjih poslova (MUP) Srbije Jana Ljubičić izjavila je danas da se mogu očekivati alternativne rute za prolazak migranata, iako je balkanska ruta u ovom trenutku zaustavljena.\nU saopštenju MUP-a je navedeno da je Ljubičić, koja učestvuje na neformalnom sastanku ministara unutrašnjih poslova Evropske unije u Bratislavi, kazala da je Srbija kao jedna od država na zapadnobalkanskoj ruti, podnela veliki teret od početka migrantske krize.\nOna je dodala i da MUP Srbije preduzima pojačane mere na najvažnije ulazne tačke u zemlju, prvenstveno na srpsko-makedonskoj i srpsko-bugarskoj granici.\nUkazavši da se problem iregularnih migracija i pojave velikog broja ilegalnih migranata ne može odvojiti od problema krijumčarenja i trgovine ljudima, kao i njihove ugroženosti od različitih oblika eksploatacije, Ljubičićeva je upozorila da bi se zemlje zapadnog Balkana, ali i druge države, u narednom periodu mogle suočiti i sa povećanjem krijumčarenja ljudi.\n„Srpska policija je tokom prošle godine podnela krivične prijave protiv 1.127 osoba zbog krijumčarenja više od 8.000 ljudi, dok smo od početka ove godine do danas podneli prijave protiv 228 krijumčara za dela krijumčarenja 1.741 osobe“, rekla je ona.\nLjubičić je ocenila i da se samo zajednički može odgovoriti na te izazove, a da je Srbija spremna da pruži pun doprinos u nemilosrdnoj borbi protiv terorizma, kroz saradnju sa relevantnim medjunarodnim činiocima, kao i kroz razmenu biometrijskih podataka i informacija o bezbednosno interesantnim osobama.


Haker prodaje 65 miliona lozinki korisnika Tumblra za 225 dolara\nVesti, 01.06.2016, 02:00 AM\nBezbednosni istraživač Troj Hant dobio je 65 469 298 email adresa i lozinki za koje anonomni darodavac tvrdi da pripadaju korisnicima Tumblra. Hant je pratio ove prodatke do sajta Dark Weba, The Real Dark, na kome ih haker Peace prodaje za 0,4255 bitcoina (225 dolara).\nTumblr je 12. maja saopštio da je neko došao do starih podataka, korisničkih imena i lozinki korisnika Tumblra, posle čega je Tumblr započeo proces resetovanja lozinki.\nYahoo je tada saopštio da su podaci stari, da potiču iz 2013., iz vremena pre nego što je Yahoo kupio Tumblr od prethodnih vlasnika. Kompanija nije precizirala odakle su potekli podaci, ni koliko je korisnika ugroženo.\nTumblr ima oko 550 miliona korisnika, pa se na osnovu onoga što Troj Hant tvrdi može zaključiti da je otprilike osimina korisnika sajta ugrožena.\nTroj Hant je vlasnik online servisa Have I've been Pwned, koji korisnicima omogućava pretraživanje ogromne baze podataka kompromitovanih u hakerskim napadima. Hant je rekao da je dodao podatke korisnika Tumblra bazi podataka servisa, tako da korisnici mogu da provere da li su njihove lozinke kompromitovane.\nHaker Peace je isti onaj koji je nedavno ponudio na prodaju najpre podatke korisnike LinkedIna, a zatim i MySpacea, ali i drugih online servisa, kao što su Fling.com i forum Linux Mint.\nTroj kaže da su lozinke korisnika Tumblra hashovane i saltovane, što znači da su mnogo bezbednije nego što je to slučaj sa kompromitovanim lozinkama korisnika LinkedIna i MySpacea.\nNa blogu Tumblra je objavljeno da je tim zadužen za bezbednost sajta istražio ovaj incident i da je istraga pokazala da nema naznaka da su kompromitovani podaci korišćeni za pristup nalozima korisnika Tumblra.


Ekipa selektorke Srbije bila je peta u A grupi Evrolige, pa dalje takmičenje nastavlja borbama za polufinale Evrokupa.\nŽrebom u Minhenu odlučeno je da Galata u četvrtfinalu igra protiv Đirone i prvo će gostovati u Španiji 1. marta, a revanš će imati pred svojim navijačima u Istanbulu sedam dana kasnije.\nNaša reprezentativka Saša Čađo će u dresu Mersina na dvomeč protiv Venecije, dok su preostala dva četvrtfinalna para Avenida - Nadežda i Hataj - Lil, za koji nastupa Nevena Jovanović, takođe bek nacionalnog tima.\nVELIKI POVRATAK NA MESTO USPEHA Marina Maljković za "Blic": Poziv Srbije se nikad ne odbija!\n“Blic” je prošlog četvrtka otkrio da će Marina Maljković biti novi-stari selektor ženske košarkaške reprezentacije. Posle godinu dana, Marina se vraća na mesto uspeha, a ekipa našeg lista je u Istanbulu posetila trenera košarkašica Galatasaraja. Marina je uvek isticala veliku ljubav koju gaji prema svom Beogradu i Srbiji, pa želja da opet predvodi reprezentaciju nije sporna.


OTVOREN NAJVEĆI ŠOPING MOL U REGIONU Vučić: Popuniće se kada budemo imali vakcinu! (FOTO, VIDEO) | Happy BSC portal\nPredsednik Srbije Aleksandar Vučić prisustvuje otvaranju "Galerije Beograd" u okviru "Beograda na vodi", koja će biti najveći tržni centar u regionu. Otvaranju prisustvuje i predsednik kompanije "Eagle Hills" Mohamed Alabar.\n8:20 - Predsednik Vučić obilazeći otvoren tržni centar najavio ulazak velikih brendova od marta, dok se stabilizuje situacija sa koronom. On jei istakao da je dizajnerski izvanredno napravljena.\n- Sada počinje da se puni šoping mol. Očekujemo u martu i aprilu da će se najviše popuniti, kada budemo imali vakcinu - rekao je Vučić.\n8:10 - Neposredno pre svečanog otvaranja u tržni centar stigli su Muhamed Alabar, premijerka Ana Brnabić, ministar finansija Siniša Mali, gradonačelnik Beograda Zoran Radojičić, zamenik gradonačelnika Beograda Goran Vesić.\nU toku je obilazak galerije, a osim njih dvojice, tu su i premijerka Ana Brnabić i ministar Siniša Mali.\nReč je o tržnom centru na samoj obali Save sa 300.000 kvadratnih metara ukupne površine, 93.000 kvadrata prostora za izdavanje i 3.600 parking mesta. U okviru objekta biće oko 300 lokala i 50 restorana, kao i bioskop sa više od 1.700 mesta. U "Galeriji" će se osim novih brendova predstaviti i već prisutni brendovi sa svojim premijum izdanjima.\nGalerija Beograd predstavlja objedinjeni koncept šopinga, zabave i gastronomije kakav do sada kod nas nije viđen. To će biti jedin evropski tržni centar na obali reke.\nUnutrašnjost "Galerije Belgrade" ne može se uporediti ni sa jednom građevinom tog tipa u ovom delu Evrope. Ulice i trgovi podeljeni su u celine koje oslikavaju puls grada, a zahvaljujući fasadama i podovima od prirodnih materijala i plafonu od providnih panela, šetnja kroz unutrašnjost posetiocima daje utisak da su napolju.\nAlabar: Otvaranje “Galerije” je ostvarenje sna\nPredsednik kompanije "Eagle Hills" Muhamed Alabar izjavio je da je otvaranje “Galerij”, više od posla i da je to ostvaranje sna srpskih zvaničnika koji su u njega verovali. Alabar se zahvalio srpskim zvaničnicima na poverenju koje su ukazali njegovoj kompaniji da učestvuje u izgradnji takvog projekta i istakao da je Srbijia neverovatna zemlja u kojoj radi sa zadovoljstvom.\n- Čestitam svima na brzini i istrajnosti da ovo uspe. Najlepša stvar na svetu je kada ste u stanju da imate san, viziju ili plan, ali još lepša je kada imate dovoljno hrabrosti da to ostvarite do kraja”, rekao je Alabar i istakao je da, kada to kaže, pre svega misli na predsednika Aleksandar Vučić i dodao da je on čovek koji ne želi samo da sanja, već želi i da vidi kako to izgleda u stvarnosti.


Jelena Milić: Mi smo taoci između SAD i Nemačke, a nije lako okrenuti leđa Nemačkoj - The Center for Euro-Atlantic Studies – CEAS\nJelena Milić: Mi smo taoci između SAD i Nemačke, a nije lako okrenuti leđa Nemačkoj\nWritten by RTV on 08 May 2019 .\nDirektorka Centra za evroatlanske studije Jelena Milić ocenila je za Tanjug da je mudro što predsednik Srbije Aleksandar Vučić "nije otvorio sve karte" u pregovorima o Kosovu i Metohiji.\nOna objašnjava da na različitim stranama sveta postoje državni, politički i biznis interesi da se bilo kakav sporazum minira i da se sa manje informacija sprečava takva mogućnost što je, po njoj, sasvim legitimno.\nKako kaže, Vučić je dao okvir - podrška SAD za mali kompromis u kome Srbija ne bi izgubila sve.\n"Upravljanje resursima koji se nalaze na jednom delu teritorije, uglavnom na severu Kosova, status za Srpsku pravoslavnu crkvu, garancija za Srbe na jugu, pitanje imovinskih prava, ali pre svega upravljanje resursima", nabraja Milić okvir u kome se kretalo rešenje i primećuje da se predlog shvatio kao podela, odnosno etnička podela što, kako kaže, nije tačno.\nVučić je imao isuviše oponenata, a jako malo onih koji su bili spremni da pokažu veru u 2019. godini da na Balkanu neće doći ni do kakvih ekskalacija, dodala je ona.\nMilić veruje da se videlo da ni Nemačkoj ne odgovara sporazum, pa ni da je Vučić priznao Kosovo, jer se, kako objašnjava, Nemačka plaši svog biračkog tela koje je otišlo "udesno".,\n"Od juče je Makedonija korak bliže da otvori pregovore sa EU. Još da su Beograd i Priština postigli sporazum, nemačko biračko telo bi otišlo još udesno kao reakcija na to što ne želi i Zapadni Balkan u Evropi. Čini mi se da smo mi sada taoci između SAD i Nemačke u kojima nije lako okrenuti leđa Nemačkoj", rekla je Milić.\n"Iskreno se nadam da će se ova administracija ponovo koncentrisati na Zapadni Balkan, jer je i njima u interesu da tu imaju više partnera", ukazala je Milić.\nMilić je, citirajući izjavu predsednika Crne Gore Mila Đukanovića u vezi sa kompromisom, kazala da je dobro da taj kompromis ima jake bezbednosne garancije da ne bi izazivao strah od domino efekta, tenzija i svega drugog.\nDa bi Srbija dobila i to "nešto malo" potrebni su bolji odnosi i ubeđivanje SAD ili NATO\n"Te garancije sigurno ne može da pruži Rusija sama, već one moraju da dođu i od SAD-a i NATO-a. Da bi Srbija dobila i to "nešto malo" potrebni su bolji odnosi i ubeđivanje SAD ili NATO. Nisam sigurna koliko postoji unutrašnja politička zrelost u srpskoj javnosti za tako nešto", rekla je Milić.\nMišljenja je da je za kompromisno rešenje potrebna demokratska validacija i da Vučić mora da ima podršku i onog dela javnosti koja načelno ne glasa za njega.\n"Ima i onih u njegovoj partiji za koje je priča o Kosovu prilično teška, jer imaju "jači stav" ili familiju na Kosovu i Metohiji, ili im jednostavno evropske integracije ne znače koliko meni, pa možda ne bi glasali za kompromis", smatra Milić.\nKaže da je u tom smislu odsustvo razumevanja "organizacija civilnog društva navodno proevropske orijentacije" i "navodno demokratske opozicije" sa izuzecima kao što je LDP - zabrinjavajući.\nVučić Briselskim sporazumom napravio težak kompromis po svoje biračko telo\n"Mi šest godina nemamo ZSO, imamo potpuni dokaz nezrelosti kosovskog društva i hipontiziranja zagovornika svojih interesa protiv korekcije administrativne linije kao dela sveobuhvatnog rešenja", kaže ona.\nPriština je napravila "dramu" da je to podela po etničkim linijama, plasirala čitavu seriju "fejk njuza"...\n"Tu su i vlade poput Nemačke, i vrlo uticajni komentatori, tink tenkovi. U tim okolnostima, još sada kada gubimo oko 500 miliona evra godišnje zbog sankcija, nije lako održavati mir i konsenzus, dobru komunikaciju i takođe ne razočarati Srbe sa Kosova i severno i južno od Ibra", rekla je Milić.\nMilić se nada pojačanoj bilateralnoj diplomatskoj aktivnosti između Srbije i Amerike u periodu do Pariza i uzdržanosti Srbije s jedne strane, uz pokušaj da se na unutrašnjoj sceni "ne ide đonom" i da se ponovo vidi šta bi mogao da bude najmanji zajednički sadržalac svih naših interesa.


Mladi prihvataju digitalizaciju u agraru - POLJOPRIVREDNIK specijalizovani list za selo\nMladi prihvataju digitalizaciju u agraru\nDatum kreiranja petak, 18 oktobar 2019 09:29\n* Ulaganje u opstanak mladog naraštaja na selu, znanje i nove tehnologije preduslov su za budućnost poljoprivrede naše Republike, smatra Aleksandra Pivec, ministarka poljoprivrede Slovenije\nU poređenju s bivšim jugoslovenskim republikama, Slovenija ima najrazvijeniju poljoprivredu u gotovo svim njenim segmentima, izuzimajući geografska i klimatska ogrničenja kada je o ratarskoj proizvodnji reč. Bilo je to vidljivo i na jednom od najprestižnijih sajmova u jugoistiočnoj Evropi AGRA u Gornjoj Radgoni, održanom krajem avgusta, na kome su slovenački poljoprivrednici prikazali svoja najnovija dostignuća u agroprivredi.\nOrganizatori sajma su ove godine, u neposrednoj saradnji s Ministarstvom poljoprivrede, šumarstva i ishrane, fokus sajamskih dešavanja usmerili na digitalizaciju i mlade u poljoprivredi. Između ostalog, bili su izloženi praktični radovi robota, demonstriran je rad dronova i održan niz stručnih i edukativnih skupova posvećnih digitalizaciji i ostanku mladih na selu.\nMladi su, kako je više puta naglasila ministarka poljoprivrede Aleksandra Pivec, za razliku od starijih generacija, otvoreni i prihvataju digitalizaciju, koja sve više prodire i hvata korene u slovenačkoj poljoprivredi. Posebno je istakla da inovativne, savremene tehničko-tehnološke i privredne promene danas zahtevaju i sasvim drugačiji pristup proizvodnji u poljoprivredi, što mladima na selu, za razliku od starijih, ne predstavlja veću teškoću.\n- Promene i tehnološki napredak, kao što je opštepoznato, konstanta su bržeg razvoja. Nužno je pratiti trendove razvoja agrara u svetu i istovremeno se tome prilagođavati prestrukturiranjem proizvodnje i uvođenjem inovacija. Svesni smo da su mladi upravo ti koji najbrže prihvataju promene i prilagođavaju im se, kao što je, na primer, korišćenje aplikacija koje najavljuju promenu vremenskih prilika, pojavu, razvoj i mogućnost sprečavanja bolesti biljaka, računarsko vođenje muže i stanje zdravlja goveda... Mladi istovremeno traže odgovore na izazove koji su pred njima i u praksi ih rešavaju na najbolji mogući način, istakla je ministarka Pivec, ukazujući na to da je za Sloveniju, kao jednu od najmanjih zemalja Evropske unije, veoma važno da se generacijsko podmlađivanje u poljoprivrednom sektoru obavi bezbolno i istovremeno sačuvaju selo i ljudi koji žive u njemu.\nAleksandra Pivec je istakla da je u nastojanju da se mladima u seoskim sredinama omoguće bolji uslovi za život i rad i napredovanje u proizvodnji podrška države neophodna.\n- Mladi poljoprivrednici su budućnost naše poljoprivrede, održivog razvoja, proizvodnje zdravstveno bezbedne hrane i očuvanja životne sredine. Strateško opredeljenje Ministarstva poljoprivrede i Vlade Slovenije je da treba učiniti sve što je moguće da se mladi zainteresovani za poljoprivredu i agrobiznis zadrže na selu. To istovremeno znači da je država, s takvim opredeljenjem, dužna da im obezbedi najpovoljnije uslove da na selu ne samo preživljavaju već pre svega budu zadovoljni poslom koji rade, formiraju svoje porodice i imaju udoban i ispunjen život jednako kao i mladi u gradu, rekla je ministarka poljoprivrede Slovenije na konferenciji za agrarne novinare iz Vojvodine, koji su na sajmu pratili delegaciju Zadružnog saveza Vojvodine.\nMinistarka Pivec smatra da je sticanje i prenošenje znanja veoma bitno za sveukupni razvoj poljoprivrede Slovenije.\n- Brojne javne državne službe, istraživačke i obrazovne institucije organizovano su uključene u nastojanju da se mladima obezbedi neophodno znanje i obezbedi dostupnost novih tehnologija u radu. Smatramo da je digitalizacija agrara prelomna tačka u razvoju slovenačke poljoprivrede jer donosi napredak i jača konkurentnost naših poljoprivrednih proizvoda na evropskim i svim drugim, posebno regionalnim tržištima, rekla je ministarka Pivec.\nŠta se sve konkretno čini kako bi mladi u Sloveniji ostali na selu, bavili se poljoprivredom ili agrobiznisom?\n- Do sada je dosta toga učinjeno, a sada se u kontinuitetu radi na tome da se mladi stimulišu na proizvodnju hrane i uvođenje inovacija u poljoprivrednu proizvodnju, posebno u preradu. Vlada Slovenije svakom mladom čoveku na selu obezbeđuje 20.000 evra bespovratne pomoći da započne sopstveni posao ili preuzme od roditelja porodično gazdinstvo i dalje ga unapređuje, rekla je Aleksandra Pivec i napomenula da isto tako postoji niz drugih stimulativnih mera, posebno iz namenskih evropskih fondova, koje mlad naraštaj ohrabruje da ostane na selu.\nMinistarka Pivec je istakla da se mladim ženama opredeljenim za agrobiznis na selu posvećuje posebna pažnja kako bi njihov rad bio jednako priznat i vrednovan kao i rad muškaraca.\n- Sprečavanje diskriminacije i briga za prava žena na selu, koje u Sloveniji predstavljaju veliki deo radne snage, među prioritetima je koje preferira sadašnje rukovodstvo Ministarstva poljoprivrede. Podsticanje i ulaganje u radnu emancipaciju žene na selu, posebno one do 30 godina starosti, veliki je potencijal koji je do sada malo iskorišćen i na kome ćemo u budućnosti sve više istrajavati, rekla je Aleksandra Pivec uz napomenu da žene, kada je reč o savladavanju veština rada u poljoprivredi i agrobiznisu, mogu potpuno ravnopravno da se nose s muškarcima.\nPOVEZIVANJE S POLJOPRIVREDNICIMA IZ SRBIJE\nMinistarka poljoprivrede Slovenije osvrnula se na potrebu povezivanja poljoprivrednika Slovenije i Srbije i razmenu međusobnih stečenih iskustava i znanja.\n- Pre nešto više od godinu dana potpisan je Memorandum o razumevanju između ministarstava poljoprivrede Slovenije i Srbije. On je praktično osnova za uspostavljanje saradnje, posebno mladih poljoprivrednika, istakla je Aleksandra Pivec i napomenula da su u međuvremenu udruženja mladih poljoprivrednika Slovenije i Srbije dogovorila formiranje radne grupe za pokretanje pilot-projekta u okviru ERASMUS plus – Međunarodnog programa Evropske komisije s ciljem obrazovanja, obuke i mobilnosti mladih u Evropi.


Regionalna agencija za razvoj malih i srednjih preduzeća „Šumadija" (SMERA) predstavljala je prvu instituciju na teritoriji regiona Šumadije i Pomoravlja koja je za svoju misiju imala razvoj MSP sektora kao jednog od preduslova ekonomskog razvoja čitave oblasti. Nastala je na inicijativu lokanih stakeholdera, Skupštine grada Kragujevca, nevladinih organizacija i privatnog sektora, a u okviru projekta „Nefinansijska podrška sektoru MSP u Srbiji", finansiranom od strane EU, a preko Evropske agencije za rekonstrukciju.\nSama registracija agencije izvršena je decembra 2001. godine, dok je zvanično počela sa radom 5. maja 2002 godine, što se i uzima kao datum osnivanja i sadašnje institucije.\nVizija tadašnje institucije je bila da postane ključni činilac u razvoju MSP sektora na teritoriji regiona Šumadije i Pomoravlja, doprinoseći dugoročnom i održivom razvoju MSP sektora kroz razvoj preduzetništva i podršku MSP, a sve kroz izradnju stabilne mreže svih relevantnih faktora.\nAgencija je u prve dve godine bila usmerena ka pružanju svojih usluga dvema osnovnim ciljnim grupama: malim i srednjim preduzećima i potencijalnim preduzetnicima.\nNakon druge godine, izrađena je trogodišnja strategija razvoja prema čijim ciljevima je Regionalna agencija za razvoj malih i srednjih preduzeća „Šumadija“ prerasla u Regionalnu agenciju za ekonomski razvoj Šumadije i Pomoravlja. Proces preregistracije sproveden je tokom 2005. godine u okviru Programa regionalnog društveno-ekonomskog razvoja, koji je finansiran od strane Evropske unije, a sprovođen je preko Evropske agencije za rekonstrukciju.\nU procesu transformacije proširena je lista osnivača, proširena ciljna grupa institucije, a sve to je zahtevalo i uvođenje novih odeljenja i zapošljavanje novog osoblja. Sama transformacija je imala za cilj postizanje konkurentske tržišne pozicije koja će omogućiti ostvarivanje profita, postizanje zadovoljavajućeg nivoa samoodrživosti i smanjenje stepena zavisnosti od finansijske podrške donatora.\nSa razvojem institucije paralelno su se razvijale i oblasti na kojima su usmeravane svakodnevne aktivnosti njenih odeljenja. Tako su na samom početku institucije ciljna grupa bila mala i srednja preduzeća i aktivni i potencijalni prerduzetnici, da bi se nakon toga započelo i sa aktivnostima u oblasti razvoja ljudskih resursa.\nDanas Regionalna agencija, kao zvanično akreditovana regionalna razvojna agencija (ARRA) za poslove iz oblasti regionalnog razvoja, predstavlja jednog od vodećih nosilaca procesa planiranja regionalnog razvoja na teritoriji Centralne Srbije, koja svoje aktivnosti usmerava na pet prioritetnih oblasti razvoja: razvoj malih i srednjih preduzeća i preduzetništva, razvoj ljudskih resursa, razvoj infrastrukture, razvoj turizma i razvoj rurala.


Višković: Srpska ima najpovoljniji poslovni ambijent - mojKontakt portal - Radio Televizija Kontakt\nVišković: Srpska ima najpovoljniji poslovni ambijent\nBy Davor Damjanovic / 14. 12. 2021.\nPredsjednik Vlade Republike Srpske Radovan Višković rekao je u Narodnoj skupštini da je u Srpskoj najpovoljniji poslovni ambijent u odnosu na BiH, okruženje i zemlje u Evropi.\nPrivredni subjekti u Republici Srpskoj danas plaćaju 40 evra električnu energiju po megavat času, dok je ta cijena u Srbiji 130 evra, u Federaciji BiH 70 evra – naveo je Višković, obraćajući se poslanicima u završnoj riječi o Prijedlogu programskih reformi Republike Srpske za period 2022-2024. godine.\nVišković je rekao da je Vlada Republike Srpske sve svoje mjere kreirala na tome da dobiju radnici.\n– Za vrijeme pandemije virusa korona Vlada je sve mjere kreirala da dobije radnik, a ne da dobije poslodavac. Uplaćivali smo poreze, doprinose, najniže plate radniku na račun. Prelazak sa bruto na neto platu je isključivo jer želimo da 54 miliona KM kojih se odriče budžet dobiju radnici i da ne može niko zloupotrijebiti nijednu marku – istakao je Višković.\nOn je rekao da je povećanje neoporezivog dijela plate ponovo išlo na žiro račun radnika, a ne poslodavca.\nVišković je dodao da je budžet koji je usvojen za 2021. godinu u odnosu na rebalans budžeta bio manji za 420 miliona KM.\n– Mi smo sa tih 420 miliona KM smanjili projektovani deficit u 2021. godini sa 300 miliona KM na 115 miliona KM. Zaduženje budžeta smanjili smo za 200 miliona KM, tako da je zbirno rast rebalansa u odnosu na budžet bio za 220 miliona KM – pojasnio je Višković.\nVišković je rekao da je Vlada Republike Srpske u 2022. godini planirala kroz sve benefite u Programu ekonomskih mjera da kroz razne vrste podsticaja i odricanja daje 280 miliona KM, zaključujuči da kada se tom iznosu doda 220 miliona KM iz rebalansa taj iznos je oko pola milijarde KM.\nOvo možda niste znali: Zbog čega policajac dodirne vaš auto kad vas zaustavi?


KMF Vranje na teškim iskušenjima | RTV Ritam\nRTV Ritam / Vesti / Sport / KMF Vranje na teškim iskušenjima\nKMF Vranje na teškim iskušenjima\nObjavljeno November 21, 2019 Nema komentara\nKlub malog fudbala Vranje ušao je u niz teških mečeva sa najboljim timovima Prve futsal lige, pa ga u 9. kolu Prve futsal lige, poslednjem kolu jesenje polusezone, posle poraza od Crvene zvezde u Vranju, očekuje neugodno gostovanje u Nišu gde će odmeriti snage sa ekipom Vintersport.\nVranjanci su posle osam odigranih kola na šestoj poziciji na tabeli sa 10 osvojenih bodova, a Vintersport je četvrti sa 15 bodova.\n«Vintersport je odlična ekipa, ali mi ne putujemo u Niš sa unapred istaknutom belom zastavom, već ćemo se boriti da ostvarimo što povoljniji rezultat, ohrabreni igrom protiv lidera na tabeli, beogradske Crvene zvezde», jedinstven je stav predsednika KMF Vranje Marjana Đorđevića, trenera Gorana Jovića i kapitena Davora Tasića.\nU vranjskom futsal prvoligašu svesni su da su upali u neugodan i težak niz jakih mečeva sa odličnim rivalima u tekućem šampionatu Prve futsal lige.\n«U 8. kolu igrali smo sa Crvenom zvezdom u Vranju, sada nas očekuje duel sa Vintersportom, a težak meč nas očekuje i u prvom kolu prolećne polusezone, 7. februara naredne godine, kada u Kragujevcu gostujemo višestrukom prvaku države domaćoj ekipi Ekonomca. Ipak, znamo šta nam je cilj i težićemo solidnom plasmanu u gornjem delu tabele», poručuju iz Kluba malog fudbala Vranje.\nUtakmica između Vintersporta i KMF vRanja odigraće se u petak 22. novembra u hali Čair u Nišu i počeće u 19 sati.\nTrenutno nema komentara u vezi KMF Vranje na teškim iskušenjima. Možda želite da dodate Vaš komentar ?\nTretman suzbijanja komaraca 12. i 13. jula u Vranju\nPijace tokom vikenda u Vranju nece raditi\nNa ponovljenim izborima u Vranju SNS osvojio najvise glasova 70,19%\nZabranjeno okupljanje u zatvorenom i otvorenom prostoru više od pet lica\nPocinje naplata parkiranja u ulici Narodnog heroja\nTotal Answers 529\nTotal Votes 529


Veličanstvena jahta inspirisana Jaguar E-Type automobilom - Lux Life luksuzni portal\nKoncept je predstavljen u okviru njihove YouTube serije nazvane Feadship Unveils, od strane CEO brenda, Henka de Vrajsa i direktora dizajna, Tanoa Vide. Opisan kao ekstremno brza Feadship jahta, ovaj vrhunski koncept inspirisan je klasičnim sportskim automobilima, a posebno Jaguar E-Type, što se može odmah primetiti u produženoj palubi, koja je dizajnirana po ugledu na produžen prednji deo ikoničnog britanskog sportskog automobila. Pored toga, sigurno smo da ćete se složiti sa nama da je Jaguar E-Type jedan od najlepših automobila ikada dizajniranih. Elegantne i uglađene linije jahte daju joj dozu sportskog stila i brzine.\nIpak, nije samo dizajn Project 3073 koncepta inspirisan sportskim automobilima, već i njegov pogonski sklop. Jahta sadrži vrhunski sistem propulzije koji će joj dati sportske performanse uglađenog trkačkog modela. Izuzetno brza sportska jahta opremljena je inovativnom konfiguracijom, koja koristi vodene turbine umesto propelera, što joj daje maksimalnu brzinu od oko 30 čvorova. Čisto radi poređenja, ultra-efikasni električni ekvivalenti mogu dostići maksimalnu brzinu do 20+ čvorova.\nGlavni akcenat jahte je ipak njen bazen sa staklenim dnom, koji se nalazi odmah iznad vlasničke kabine. Opisan kao jedan od najinteresantnijih delova jahte, bazen propušta optimalnu količinu prirodne svetlosti, kreirajući pritom spektakularni i konstantno evoluirajući ambijent. Još jedna primetna osobina dizajna jeste otvorena kormilarnica koja je povezana sa glavnim salonom.\nPrema brodogradilištu, koncept je inicijalno osmišljen za klijenta koji već u svom vlasništvu ima dve Mangusta jahte, a od ove kompanije je zatražio nešto uglađeno, okarakterisano sportskom elegancijom.


Vip mobile: Aleksander Šperl dobio nagradu Cyrill 2009 | PC Press\nVip mobile: Aleksander Šperl dobio nagradu Cyrill 2009\n10. septembar 2009. 19. juli 2017. PC Press\nAustrijski Menadžment klub, vodeće nezavisno udruženje vrhunskih privrednika ove zemlje, dodelio je Aleksanderu Šperlu, predsedniku UO Vip mobilea, prestižnu nagradu “Ćirilo 2009” (Cyrill 2009), nazvanu po svetom Ćirilu, zaštitniku Evrope i svih slovenskih naroda. Novoustanovljena nagrada se dodeljuje austrijskim menadžerima mlađim od 40 godina koji su se posebno istakli profesionalnim angažovanjem i uspešnim vođenjem kompanija u istočnoj i jugoistočnoj Evropi. Sa novčanim iznosom od 5.000 evra, ovo priznanje ukazuje na značaj austrijskog angažovanja u zemljama regiona i jedinstvenu funkciju Austrije kao mosta između istoka i zapada, kako u geografskom, tako i u ekonomskom i političkom smislu.\nNagradu je Šperlu uručio austrijski političar dr Erhard Busek, i sam veoma angažovan u regionu. “Kao dobar poznavalac prilika u istočnoj i jugoistočnoj Evropi, svestan sam specifične težine zadataka koji se postavljaju pred menadžere u ovom regionu i zato sa velikim zadovoljstvom lično predajem ovu nagradu predsedniku upravnog odbora kompanije koja je najveća grinfild investicija u Srbiji”, rekao je Busek.\nZahvaljujući se na nagradi, Šperl je istakao da je zaista bio veliki izazov da se, u specifičnoj poslovnoj klimi i vrlo kompetitivnom okruženju, za kratko vreme izgrade i pozicioniraju nova kompanija i Vip brend. “Zahvaljujući nesebičnom zalaganju sjajnog tima i razmeni iskustva i znanja unutar mobilkom austria grupe, čiji je Vip mobile član, za samo šest meseci izgradili smo novog mobilnog operatora na tržištu Srbije. Danas, posle dve i po godine poslovanja, sa ponosom mogu da kažem da Vip ima preko 1,1 milion aktivnih korisnika i 10,7% tržišnog udela. Ova nagrada predstavlja dodatni motiv za moje lično usavršavanje i podstrek za dalje poslovne uspehe Vipa u Srbiji”, rekao je Šperl.\nAleksander Šperl odlučio je da kompletna sredstva u iznosu od 5.000 evra pokloni u humanitarne svrhe. Donacija će biti uručena Domu za decu i omladinu ometenu u mentalnom razvoju u Sremčici, a omogućiće nabavku specijalne računarske tehnologije koja se koristi kao terapijski metod za razvoj motorike i percepcije dece sa posebnim potrebama.\nTagovi: Aleksander Šperl, Austrija, Busek, donacija, Management Club, nagrada, Vip mobile\n← 1. čas – ili obuzdavanje nestrpljivosti (07.09.2009.)\nSinergija 09: Ponovo u Beogradu →


SportDC - Vesti - Futsal - Futsaleri "Jahorine" u nedelju dočekuju lidera\nPetak, 05.03.2021 01:20\n22.01.2021 Čedo Matović\nPosle 4. nedelje paze u vikendu pred nama utakmicama 8. kola startuje proljećni dio futsal prvenstva Republike Srpske.\nČlan prvoligaškog "Istoka", Кmf "Jahorina" imaće težak zadatak, pošto u prvoj utakmici posle zimske pauze dočekuje lidera, futsalere Leotara koji u dosadašnjem toku sezone ne znaju za poraz.\nOno što je sigurno, jeste da rivalima neće nedostajati motiva. Paljani žele trijumf kako bi ostali u trci za plej-of, a Trebinjci žele da produže seriju bez poraza.\nPosle ligaškog dijela takmičenja u drugoj fazi prvoplasirana dva sastava iz grupe "Istok" i "Zapad" nastavljaju doigravanje za prvaka Republike Srpske i plasman u Premijer ligu, a tri poslednje ekipe sa tabele sele u niži rang takmičenja.\nNakon odigrane prve polovine sezone izabranici Bojana Brčkala - Brketa sa skorom 3. pobjeda, četiri poraza i sa 9. bodova "zimovali" su na petom mjestu, dok su gosti jedini bez poraza i sa 17. bodova kao lideri dolaze na Pale.\nPaljani maksimalno uvažavaju rivala ali Brketovi puleni: Nemanja Knežević, Nikola Živković Žile, Miloš Košarac, Ognjen Jolović, Nikola Mijović, Aleksa Cerovina, Luka Simić, Pero Slagalo, Đorđe Lazić, Aleksa Tešanović, Gojko Kozić i ostali poručuju da u utakmicu ulaze sa najvišim ambicijama i uz malo sportske sreće nadaju se najboljem, a naš portal im želi da ostvare sportske ambicije.\nPremijerni meč, u proljećnoj polusezoni između futsalera Jahorine i Leotara igra se na Palama u dvorani "Peki" u nedelju 24. januara sa početkom od 18 sati i 30 minuta.\nU ostalim susretima, koplja će ukrstiti subota: Tango- Ljubinje (16,00), Nevesinje - Ugljevik (18,00) i Brčko - Glasinac (18,00).\nFutsal Muškarci Prva liga FS RS - Istok Leotar Jahorina Bosna i Hercegovina Republika Srpska Trebinje\nLeotar sve riješio za poluvrijeme, Jahorina raspucana protiv Nevesinja\nJahorina bolja od Brčkog\nJahorine čeka Nevesinje\nNevesinje : Leotar\nLjubinje : Jahorina\nGlasinac : Tango\nUgljevik : Beli anđeo\n1 Leotar 13 9 2 2 29\n2 Beli anđeo 13 7 4 2 25\n3 Ugljevik 13 7 2 4 23\n4 Glasinac 13 6 3 4 21\n5 Jahorina 13 6 1 6 19\n6 Nevesinje 13 5 1 7 16\n7 Tango 13 2 2 9 8\n8 Ljubinje 13 2 1 10 7


RTS :: Vulin: Prava radnika neće biti ugrožena\nDruštvo Vulin: Prava radnika neće biti ugrožena\nčetvrtak, 15. maj 2014, 12:51 -> 13:33\nVulin: Prava radnika neće biti ugrožena\nNovi Zakon o radu biće donet do sredine juna, kaže ministar Aleksandar Vulin, navodeći da su sindikati i poslodavci pokazali veliku odgovornost. Vulin ističe da će se zakon baviti i mobingom radnika, te radnička prava u tom smislu sigurno neće biti umanjena.\nMinistar za rad, zapošljavanje, boračka i socijalna pitanja Aleksandar Vulin rekao je da očekuje da će novi zakon o radu biti usvojen u odgovarajućim rokovima, prenosi Tanjug.\n"Očekujem, kao što je i rekao predsednik Vlade, da zakon bude usvojen u odgovarajućim rokovima. Znači do polovine juna ili do polovine jula će to biti regulisano", rekao je Vulin novinarima nakon dodele poklona šestočlanoj porodici u Beogradu.\nVulin je istakao da ga raduje i da ga čini optimistom to što su sindikati i poslodavci pokazali veliku odgovornost i što se odriču onog što se zove socijalna sebičnost.\n"Ne razmišljaju samo o sebi, o svojim članovima, već razmišljaju o državi i svima nama koji ovde treba da živimo i, nadam se, da živimo bolje", rekao je Vulin.\nPrema njegovim rečima, zakon o radu je nešto što je nužno i što mora da se donese, međutim, to je nešto što mora i da učini da poslovanje bude lakše, ali i da radnik bude zaštićen, što nije lako izvesti.\nVulin je istakao da veruje da se to može uraditi. Ministar je naveo i da će se novi zakon baviti i mobingom radnika, dodajući da prava radnika u tom smislu sigurno neće biti umanjena.\nPrema njegovim rečima, otkad je na čelu Ministarstva za rad, zapošljavanje, boračka i socijalna pitanja, to ministarstvo je dobilo nekoliko konkretnih primera koje je i rešavalo.\n"Očekujem da ćemo se u narednih dan-dva sastati sa poslodavcima na koje su sindikalci ukazali i nadam se da ćemo svi zajedno naći rešenje", rekao je Vulin dodajući da niko ne doživljava radnike "kao robove".\nOn je istakao i da će se o pravima radnika morati voditi računa i najavio da će inspekcija rada biti više prisutna na terenu.


Predsjednik Srbije Aleksandar Vučić izjavio je da na skupu o zapadnom Balkanu u Minhenu, na kojem su učestvovali srpski i albanski predstavnici, na najbolji način uspio da zaštiti Srbiju i srpski narod.\nOn je naveo da zbog forme tog zatvorenog skupa ne može da iznese detalje, ali da se borio za interese Srbije i Srba.\n"Ponosan sam što sam govorio istinu. Bilo je mnogo američkih i evropskih predstavnika, premijera, ministara spoljnih poslova, svi iz regiona... Moje je bilo da govorim istinu na nečije potcenjivačke tvrdnje i čini mi se da sam na najbolji način zaštitio Srbiju i srpski narod", rekao je Vučić.\nKomentarišući prvi susret sa novim premijerom samoproglašenog Kosova Aljbinom Kurtijem na tom skupu, Vučić je rekao da je bilo važno sagledati međualbanske odnose, odnosno Prištine i Tirane i unutarprištinske odnose, te dodao da mu se čini da ih je bolje upoznao, čak i Kurtija koji mu je bio nepoznanica.\nOn je istakao da će se Srbija držati svoje strategije i da će taktiku još bolje da spremi.\n"Neodgovornost se nikada ne isplati. Izračunaćemo šta je najbolje za srpski narod i na Kosmetu i u Srbiji u celini", rekao je Vučić.\nKomentarišući izjavu Hašima Tačija da će finalni sporazum Beograda i Prištine biti do kraja godine, Vučić je podsjetio da to Tači govori već šest godina.\n"Razgovaramo sa Amerikancima, Nemcima, Rusima, nemamo nikakav predlog ili plan o kojem bi mogli da se izjašnjavamo", rekao je Vučić.\nOn je naveo da misli da će Priština da ukine takse na robu iz centralne Srbije i da će se sjesti za sto i pregovarati, te dodao da će se tek vidjeti koga će EU postaviti za svog izaslanika.\nAleksandar Vučić Kosmet Srbija


VIDEO NADZOR NA VIŠE LOKACIJA U GRADU OD FEBRUARA - UžiceMedia\nNaslovna Društvo VIDEO NADZOR NA VIŠE LOKACIJA U GRADU OD FEBRUARA\nVideo nadzor na Zlatiborskom putu i nekoliko gradskih lokacija počinje sa radom od 1. februara, nevedeno je u informaciji iz užičke lokalne samouprave. Postavljanje kamera omogućiće otkrivanje izvršilaca krivičnih dela i prekršaja, dokumentovanje dokaza u vezi sa njima i doprineti opštoj bezbednosti i bezbednosti saobraćaja.\nOd 1. februara 2021. godine, na raskrsnici kod Prve osnovne škole kralja Petra drugog u Užicu biće u funkciji kamere opremljene sistemom za automatsku detekciju prekršaja, otkrivanje i dokumentovanje saobraćajnih prekršaja (primer – prolazak kroz crveno svetlo).\nGradske ulice u Užicu (Foto: N.Tošić UžiceMedia)\nKamere postavljene u Ulici Heroja Luna, na Zlatiborskom putu, registrovaće i dokumentovati prekršaj prekoračenja dozvoljene brzine. Svi prekršaji biće procesuirani u skladu sa Zakonom.\nApelujemo na građane da poštuju propise i na taj način doprinesu povećanju nivoa sveukupne bezbednosti u gradu Užicu, navedi se u informacij iz Grada Užica.\nPrethodni tekstKRSTOVDAN „Ko se krstom krsti na Krstovdan posti“\nSledeći tekstNA BOGOJAVLJENJE SE OSVEĆUJE VODA Nema plivanja za Bogojavljenski krst na Đetinji


Finalisti turnira "Bravo" Gradiška dio nagrade dali za liječenje Miće Šuljka\n2333\tObjavljeno 21 jul 2021 Autor: Bojan Trgić\nFinalisti turnira "Bravo 2021" Policijska uprava Gradiška i "Mehanizmi B" u kategoriji radničke igre, dio nagrade dali u humanitarne svrhe za liječenje sugrađanina Miće Šuljka.\nKako poručuju učesnici, sam turnir je imao humanitarnu notu, pa su i oni kao ekipe odlučili da daju svoj doprinos u liječenju sugrađanina Miće Šuljka. Jedan od pripadnika PU Gradiška i igrač istoimene ekipe Davor Šandara, ističe da je spontano došlo do dogovora da pomognu Mići Šuljku, koji skuplja novac za transplataciju bubrega.\n"Ja bih prije svega da se zahvalim svojim saigračima na požrtvovanosti koja je rezultirala prvim mjestom i da dodam da je ovo znak da MUP iz godine u godinu podmlađuje svoje redove sa kvalitetnim i sportski usmjerenim kadrovima. Isto tako bih se zahvalio i protivničkoj ekipi, s kojom smo se brzo dogovorili oko nagrade koju smo poklonili našem sugrađaninu Mići Šuljku, te bih na kraju apelovao na sve građane koji su u mogućnosti da pomognu Mići da pobijedi u utakmici života."\nPredstavnik ekipe "Mehanizmi B" i jedan od organizatora turnira "Bravo 2021" Vladimir Stijaković ističe da su sport i humanost uvijek išli jedno uz drugo, što je ova gesta i pokazala.\n"Dio novca koji smo odvojili od nagrade mi i prvoplasirana ekipa Policijska uprava Gradiška pokazuje da su sport i humanost uvijek išli jedno uz drugo. Ja moram dodati da je pored nas i ekipa finalista iz kategorije seniora "Podrum pića Bojanić" odvojila dio nagrade za liječenje našeg Miće. Ništa manju humanost nisu pokazali ni građani Gradiške, koji su pokupovali sve ulaznice koje smo naštampali i mimo toga ostavljali novac, što služi na ponos svima nama."\nIako u teškoj situaciji Mići Šuljku je, kako on sam ističe, lakše kada vidi da su njegovi sugrađani s njim.\n"Ja nemam šta drugo reći osim da se još jednom zahvalim Policijskoj upravi Gradiška, firmi "Mehanizmi" i organizatorima turnira "Bravo", kao i svojim sugrađanima, koji mi daju snagu da se izborim za svoje zdravlje."\nMićo Šuljak je jedan od brojnih Gradiščana koji je osjetio da nije zaboravljen od strane svog grada. Ova gesta humanih ljudi to samo potvrđuje.\nOno što Šuljku ostaje, po njegovim riječima, je kontrola 12. avgusta kada će tačno znati na koji način će se njegov tretman dalje odvijati. Prema dosadašnjim informacijama, njemu je potrebno 80 000 KM za transplataciju bubrega, pa ovim putem apelujemo na građane da pozovu humanitarni broj 1412 ili da uplate novac na:\nŽiro-račun: 551-033-00014180-56 / Unikredit banka Gradiška\nEUR/BA: 395673215416585165 / Sberbank DD Swift code: SABRBA2B


Sajam turizma ove godine bio je izuzetno posecen - Vesti RTV Sokobanja\nMedjunarodni Sajam turizma u Beogradu ove godine bio je izuzetno posecen. Opstina Sokobanja je zahvaljujuci sredstvima EU i projektu Zdravo mesto za zdrave investicije pokrila finansijske troskove nastupa na Sajmu, saznajemo od Marije Zikić\n27.02.2012. VEST - Sajam\nMedjunarodni Sajam turizma u Beogradu ove godine bio je izuzetno posecen. Opstina Sokobanja je zahvaljujuci sredstvima EU i projektu Zdravo mesto za zdrave investicije pokrila finansijske troskove nastupa na Sajmu, saznajemo od Marije Zikić, rukovodioca Kancelarije za lokalni ekonomski razvoj. Turisticka ponuda opstine Sokobanja bila je predstavljena na objedinjenom standu, a predstavile su se opstina Sokobanja, OTKS, kao i sokobanjski hotelijeri i turisticke agencije. Sokobanja je predstavila kompletnu turisticku ponudu, novi promotivni materijal, a akcenat je bio stavljen na novoizgradjeni akva park.


Vlasotince: Ministar Tončev uručio pehar Timoku, prvaku Srpske lige Istok - JuGmedia\nVlasotince: Ministar Tončev uručio pehar Timoku, prvaku Srpske lige Istok\nNa stadionu Rosulja juče su, pre odigravanja utakmice poslednjeg kola Vlasina – Timok 1919, koju su Vlasotinčani dobili sa 1:0, uručeni pehari pobednicima.\nPionirima FK Vlasina za osvojeno prvo mesto u Drugoj ligi pionira FS RISpehar je uručio direktor mlađih kategorija FS RIS Vitomir Mirković. Trener Vitomir Dojčinović istakao je da uspeh nije slučajan.\n-Reč je o vrlo talentovanoj mladoj generaciji koja je veoma posvećena treningu – rekao je Dojčinović.\nSportski savez opštine Vlasotince obezbedio je u sa saradnji sa Sportskim savezom Srbije dve garniture dresova i 20 lopti za pionire FK Vlasina.\nPrvaku Srpske lige Istok, ekipi FK Timok 1919,pehar je uručio potpredsednik FSS i predsednik FS RIS.NovicaTončev.\n-Čestitam „Timoku“, želim im da pobede u baražu i da mi kao Istok imamo predstavnika u Prvoj ligi Srbije. Ove sezone popunjavali smo lige, bilo je malo otežavajuće, ali za sledeću sezonu nema popunjavanja, odbili smo zahteve, tako da lige ostaju sa 16 timova – rekao je Tončev.\nPredsednik opštine Vlasotince Bratislav Petrović čestitao je dobitnicima, posebno pionirima FK Vlasina.\n-Njihov uspeh pokazuje da naš fudbalski klub ima lepu budućnost. Verujem da će im ovaj pehar biti podstrek za dalji rad.Ja im želim da i u višem rangu takmičenja nastave u pobedničkom ritmu, a mi smo tu da ih podržimo – rekao je Petrović.


BANJALUKA – Višegodišnje uništavanje Robnih rezervi Republike Srpske i pražnjenje escrow-računa posebnih namjena na kojem su bile stotine miliona maraka od privatizacije, doveli su do toga da vlast Republike Srpske traži javna priznanja i za interventne nabavke brašna stanovništvu u vrijednosti oko 45.000 KM.\nMinistarstvo trgovine i turizma danas je reagovalo na tekst koji je juče objavio portal CAPITAL „Batagon stoji iza donacije brašna Srpskoj“, u kojem se navodi da će „Kompanija „Fidelinka Batagon“ donirati Republici Srpskoj i srpskim opštinama u Federaciji BiH 75 tona brašna.\nŠta se dalje navodi u „demantiju“ Ministarstva trgovine:\n„Zaključkom Republičkog štaba za vanredne situacije od 01.04.2020. godine, Ministarstvo trgovine i turizma zaduženo je da izvrši nabavku 75 tona za stanovništvo u sljedećim opštinama: Drvaru (16 tona), Petrovcu (16 tona), Grahovu (8 tona), Glamoču (10 tona), Čajniču (15 tona), Кrupi na Uni (4 tone), Jezeru (3 tone), Кupresu (1 tona), Driniću (1 tona), Istočnom Mostaru (0,75 tona) i Istočnom Drvaru (0,25 tona). Dakle, riječ je o nabavci koja je izvršena sredstvima iz budžeta Vlade Republike Srpske i nije u pitanju donacija, kako je navedeno u pomenutom tekstu“.\nU tekstu koji je prenio portal CAPITAL nigdje se ne navodi da je riječ o istoj nabavci, ali jeste o istoj količini i istoj vrsti robe.\nIstu količinu koju je nabavilo Ministarstvo (75 tona ili tri šlepera) donira Republici Srpskoj Batagonova srbijanska kompanija „Fidelinka“.\nDonacija se realizuje preko Crvenog krsta Republike Srpske i to bi u Ministarstvu trebali znati, što je vidljivo i iz PREPISKE koja je u posjedu CAPITAL-a.\nDrugo, vrijednost kompletnog kontingenta od 75 tona za kojeg se traži orden javnosti je oko 45 hiljada KM.\nTako se Ministarstvo danas pohvalilo da je, između ostalog, opštini Istočni Drvar doznačeno 250 kg brašna veleprodajne vrijednost oko 150,00 KM ili tri kilograma po stanovniku, a Istočnom Mostaru čak 750 kilograma (450 KM) ili 2,9 kilograma po stanovniku.\nJednoj opštini je, znači, doznačeno manje nego što ima zaliha prosječno domaćinstvo, a pri tome se zaboravlja odgovornost što je sahranjenim Robnim rezervama samo u „Farmalandu“ Dragana Vasiljevića propalo više od 1,6 miliona KM vrijedne pšenice koja je bila pohranjena u njihovim silosima, a što je nedavno i sud utvrdio (https://www.capital.ba/pirova-pobjeda-srpske-u-sporu-sa-farmland/)\nTagovi: batagonizborMinistarstvo trgovine i turizma Republike Srpskevazno


Novi Zeland ublažava mere - Svet - Dnevni list Danas\nPočetna » Svet » Novi Zeland ublažava mere\nNovi Zeland ublažava mere\nNovozelandska premijerka Džasinda Ardern je najavila da će u sredu početi ublažavanje mera ograničenja kretanja, uvedenih zbog pandemije virusa korona, kojim je danas u toj zemlji zaraženo samo 15 osoba.\n0Piše: FoNet 16. aprila 2020. 15.15 Izmenjeno: 15.22\nKonačnu odluku o početku povratka u normalan život bi trebalo da u ponedeljak donese parlament.\nPrema planu Džasinde Arden, predstoji otvaranje škola, uz dobrovoljnu odluku o prisustvu nastavi, kao i obnova rada nekih ugostiteljskih objekata, dok će tržni centri ostati zatvoreni, uz nastavak zabrane masovnih okupljanja.\nNa Novom Zelandu je zabeleženo više od 1.400 zaraženih i devet umrlih. Broj novih slučajeva zaraze je drastično opao u proteklih 11 dana.\nepidemija, Korona virus, Novi ZelandBeograd\nNovi Zeland jedina zemlja u svetu bez korona virusa\nUjedinjeni protiv kovida: Da bi se sprečio kolaps potrebne mere od najmanje dve nedelje


Slazenger lopta FOOTBALL SIZE 5 SLZ144000-04 cena, cene Srbija, prodaja Beograd Novi Sad Niš\nSlazenger lopta FOOTBALL SIZE 5 SLZ144000-04 cene\nEPonuda nije internet prodavnica već Vam omogućava da brzo i lako nađete Slazenger lopta FOOTBALL SIZE 5 SLZ144000-04 po najjeftinijoj ceni. Naš cilj je da kupci budu što bolje informisani o ponudi Slazenger lopta FOOTBALL SIZE 5 SLZ144000-04 na tržištu Srbije. Vrlo lako nalazite željeni proizvod za kategoriju Lopte cene, ne morate da lutate od sajta do sajta za Slazenger Lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Slazenger lopta FOOTBALL SIZE 5 SLZ144000-04 sa PRODAVCEM. EPonuda ne može da garantuje potpunu tačnost specifikacije i slika za Slazenger lopta FOOTBALL SIZE 5 SLZ144000-04. Pre kupovine, podatke za Slazenger lopta FOOTBALL SIZE 5 SLZ144000-04 proverite na sajtu PROIZVOĐAČA.\nSlazenger lopta FOOTBALL SIZE 5 SLZ144000-03


Profesori i asistenti | Fakultet za primenjenu ekologiju "Futura"\nOBRAZOVANJE I USAVRŠAVANJA: Dipolomirao je 1977. godine na Fakultetu političkih nauka Univerziteta u Beogradu, Magistarski rad pod nazivom "Teorijske koncepcije ekonomije prelaznog perioda N.I.Buharina" odbranio je na Fakultet političkih nauka Univerziteta u Beogradu 1981.godine i stekao zvanje magistra.Na Fakultet političkih nauka Univerziteta u Beogradu 1990. godine, odbranio je doktorsku disertaciju pod naslovom Zakonitosti i tendencije ekonomije prelaznog perioda" i stekao zvanje doktor nauka. 1991. godine postaje naučni saradnik u Institutu ekonomskih nauka u Beogradu.\nOBRAZOVANJE I USAVRŠAVANJA: Diplomirala (1997. godine) i magistrirala (2001. godine) na Biološkom fakultetu Univerziteta u Beogradu. Doktorirala 2011. godine na Fakultetu za primenjenu ekologiju Futura. Treninzi: EBRD trening o ekološkim, zdravstvenim, bezbednosnim i socijalnim politikama i procedurama, Beograd (2016); Planiranje ekoturizma u zaštićenim prirodnim područjima, JICA, Japan, (2010); Integrisano upravljanje rečnim slivovima, IHE - UNESCO, Delft, Holandija (2010); Integrisano upravljanje rečnim slivovima, Wageningen, Holandija (2009); Evropski fondovi i evropske institucije i politike u oblasti ruralnog razvoja, Milieukontakt International, Brisel (2008); Seminar o učešću javnosti i pristupu informacijama, REC & Resources for the Future Washington &School of Law NY, EPA HQ Vašington i EPA Njujork (2008).\nOBRAZOVANJE I USAVRŠAVANJA: Diplomirao 1978. godine na Fakultetu političkih Univerziteta u Beogradu, Magistarski rad pod nazivom ''Preduzeća u koncepcijama ekonomskih reformi u Jugoslaviji, 1993. godine'' odbranio je na Fakultet političkih nauka Univerziteta u Beogradu 1993.godine i stekao zvanje magistra. Na Fakultet političkih nauka Univerziteta u Beogradu 2007. godine, odbranio je doktorsku disertaciju pod naslovom'' Tranzicija u Srbiji i uloga malih i srednjih preduzeća" i stekao zvanje doktor nauka.\nOBLAST ISTRAŽIVANJA: ekološka ekonomija, plava ekonomija, ljudski resursi,zelena zanimanja\nOBRAZOVANJE I USAVRŠAVANJE: Diplomirao na Pravnom fakultetu Univerziteta u Beogradu 1983. godine, magistrirao na Fakultetu političkih nauka Univerziteta u Beogradu 2004., doktorirao na Fakultetu za hotelski i turistički menadžment Univerziteta Singidunum, Beograd,\nPoloženi stručni ispiti: Pravosudni ispit 1987, za brokera i dilera u osiguranju 2008, Ispit za rad u oblasti zapošljavanja 2018\nZavršio kurseve Ministarstva Trgovine Narodne Republike Kine u 2015 i 2016 godini u Pekingu na temu Slobodne zone i Pospešivanje saradnje u okviru inicijative Pojas i put\nPROFESIONALNA KARIJERA: Direktor Interne banke PPK Odžaci, Izvršni direktor za ekonomske poslove Simpo Vranje, Potpredsednik Vlade Srbije, Predsednik Upravnog odbora Simpo Vranje, direktor Republičkog zavoda za tržište rada, Izvršni direktor Privredne komore Beograda član Upravnih odbora i Nadzornih odbora u više kompanija, od 2017 docent na Fakultetu za primenjenu ekologiju Futura Beograd, Član predsedništva Društva ekonomista Beograda, počasni član Razvojne akademije poljoprivrede Srbije, Potpredsednik JEFL( Jewelery Extended Fashion Liege) Shenzen\nOBLAST ISTRAŽIVANJA: Nauka o životnoj sredini i sistem zaštite životne sredine OBRAZOVANJE I USAVRŠAVANJA: Diplomirao na Tehnološko-metalurškom fakultetu u Beogradu 1991. godine na Organsko-tehnološkom odseku, smer Tehnologija polimernih materijala. Doktorsku disertaciju na temu "Nove forme adsorpcionih materijala na bazi modifikovanih ugljeničnih nanocevi za uklanjanje jona arsena, olova i kadmijuma iz vode" odbranio je 2017. godine na Tehnološko-metalurškom fakultetu u Beogradu i time stekao naučni stepen Doktor nauka-Inženjerstvo zaštite životne sredine.\nOBRAZOVANJE I USAVRŠAVANJA: Diplomirala je na Ekonomskom fakultetu u Srpskom Sarajevu, na smeru za Spoljnu trgovinu i finansije 2003. godine. 2005. godine završila je poslediplomske studije na fakultetu za Preduzetni menadžment „Braća Karić'' u Novom Sadu odbranom magistarske teze pod naslovom „Značaj primene NASSR koncepta i analize rizika u fabrici za preradu mesa i prerađevina od mesa Kosanović DOO“ . Doktorsku disertaciju pod nazivom „Kvalitet hrane kao faktor konkurentnosti agroprivrede Republike Srbije“ odbranila je na Poljoprivrednom fakultetu u Novom Sadu, 2009. godine.\nOBRAZOVANJE I USAVRŠAVANJA: Diplomirala je na Fizičkom fakultetu Univerziteta u Beogradu na odseku Opšta fizika 2006. godine diplomskim radom, koji je priznat kao master rad, pod nazivom: “Uticaj ubrzanog starenja na dielektrične relaksacije polietilena visoke gustine (PEVG)”. Master rad je urađen u Laboratoriji za fiziku čvrstog stanja Fizičkog fakulteta. Diplomske akademske studije – studije drugog stepena (master), odsek Opšta fizika, završila je 2007. godine na Fizičkom fakultetu Univerziteta u Beogradu. Doktorsku disertaciju na Fizičkom fakultetu Univerziteta u Beogradu, iz naučne oblasti Fizika kondenzovanog stanja materije pod nazivom: “Stukturalne promene u granularnom materijalu tokom procesa kompaktifikacije ” odbranila je 2014. godine i stekla zvanje doktora fizičkih nauka.\nOd 2007–2014.godine, Komercijalna Banka AD, Beograd - rukovodilac odeljenja upravljanja operativnim rizikom u okviru Sektora upravljanja rizicima, rukovodilac projekta BCP (Planiranje kontinuiteta poslovanja), rukovodilac projekta Standartizovani pristup upravljanja operativnim rizikom. Od 2002– 2007.godine, Ernst & Young, Beograd - odeljenje revizije preduzeća. Višegodišnje iskustvo na poslovima eksterne revizije u skladu sa lokalnim računovodstvenim propisima i u skladu sa MRS(preduzeća,banke). Sprovodila je revizorske procedure koje se tiču revizije finansijskih izveštaja klijenta, kao i različite poslove (Due Dilligence) i interne revizije.\nPROFESIONALNA KARIJERA: Za saradnika u nastavi na Fakultetu za primenjenu ekologiju Futura izabran je 2007. godine a asistenta 2015. godine na predmetima iz oblasti društvenih nauka. Od 2005 - 2007. godine zaposlen u NVO Unija ekologa UNECO na poslovima finansijskog menadžera i administracije projekata.\nPROFESIONALNA KARIJERA: Saradnik u nastavi na Fakultetu za primenjenu ekologiju Futura od 2018. godine, učešće u realizaciji projekata "Biološki aspekt operativnog monitoringa akumulacije Vrutci" (2017-2018.godine) u saradnji sa JKP Vodovod Užice i "Zelenim aktivizmom do održivih likalnih zajednica" u realizaciji Fondacije Green limes (2018.godine).\nOBLAST ISTRAŽIVANJA: Instrumentalne metode analize u zaštiti životne sredine, tehnologija prečišćavanja otpadnih voda i vazduha, reciklažne tehnologije otpada.\nOBRAZOVANJE I USAVRŠAVANJE: Diplomirao (2016.godine) i masterirao (2018.godine) na Fakultetu za primenjenu ekologiju Futura.\nPROFESIONALNA KARIJERA: Saradnik u nastavi na Fakultetu za primenjenu ekologiju Futura od 2018. godine.\nPROFESIONALNA KARIJERA: U Institutu za Nuklearne nauke „Vinča” bila je zaposlena od 2004-2006 godine. U Institutu za hemiju, tehnologiju i metalurgiju - Centar za katalizu i hemijsko inženjerstvo zaposlena je od 2006. godine. U zvanje istraživač –saradnik izabrana je 2007. godine, dok je 2010. godine izabrana u naučno zvanje: naučni saradnik. U zvanje viši naučni saradnik izabrana je 2015. godine. Trenutno je zaposlena kao viši naučni saradnik na projektima broj 45001 i 172015, Ministarstva prosvete, nauke i tehnološkog razvoja Republike Srbije.


Prva univerzitetska veslačka regata na Adi Ciganliji - Dan u Beogradu\nNaslovna » Izlasci » Sport » Prva univerzitetska veslačka regata na Adi Ciganliji\nU subotu, 17. septembra od 10.00, na Adi Ciganliji biće održana prva Međunarodna univerzitetska veslačka regata „Kapetan Miša“.\nUčestovaće veslački osmerci u znak sećanja na početak nastave na Visokoj školi koju je osnovao Dositej Obradović, a povod je i obeležavanje 203. godišnjice postojanja Univerziteta u Beogradu. U trkama na 500 i 1.000 metara učešće je potvrdilo sedam ekipa iz Holandije (Univerzitet Hаiden), Hrvаtske (Sveučilištа u Zаgrebu, Splitu i Rijeci) i Srbije (Univerzitetа Beogrаd 1, Beogrаd 2, i Univerzitetа u Novom Sаdu).\nOvo je deo projekta „Veslači Srbije na najprestižnijim svetskim univerzitetima“ koju je pokrenuo Veslački savez Srbije u saradnji sa Univerzitetom u Beogradu. (DuB)\nTagoviada ciganlija sport veslanje\nPrethodni Programi u okviru „Dana evropske baštine“\nSledeći Javni čas Ane Ivanović u okviru programa „Škola bez nasilja“


Večiti derbi ipak dan posle Uskrsa - Televizija Kopernikus TV K::CN\nVečiti derbi ipak dan posle Uskrsa\n31/03/2017 | Info, Sport\nVerski praznici utiču i na raspored utakmica u fudbalskom prvenstvu Srbije. Večiti derbi Crvene zvezde i Partizana koji je planiran za nedelju 16. april igraće se dan kasnije, kako bi se izbegla situacija iz ranijih godina da se fudbalske utakmice igraju baš na Uskrs.\nOva vest posebno je naišla na podršku navijača, koji su u prošlosti vodili borbu da se termini mečeva pomere u ovakvim situacijama, a još je u svežem sećanju bojkot navijača Crvene zvezde na jednom od prethodnih derbija koji se igrao na Uskrs.\nIako je odlučeno o datumu, satnica utakmice još nije poznata, ali su velike šanse da derbi 17. aprila počne od 18 časova. Mesto igranja duela Zvezde i Partizana odlučiće plasman ekipa na kraju ligaškog dela takmičenja. Imajući u vidu prednost crveno-belih na tabeli, gotovo je sigurno da će se derbi igrati na stadionu „Rajko Mitić“.


Galijaševic: Ne dolazak Milanovića težak diplomatski poraz\nTanjug 20. decembra 2021. 10:35\nBANJALUKA – Otkazivanje posete hrvatskog predsednika Zorana Milanović BiH je „težak diplomatski poraz BiH“, sramota koja će BiH koštati geopolitički, jer nije sposobna da garantujete bezbednost predsedniku države članice EU, izjavio je bezbednosni stručnjak Dževad Galijašević.\n„Svi indikatori govore da ovde (u BiH) predsednik susedne države rizikuje glavu ako dolazi u jednu ovakvu atmosferu sa ovako lošim institucijama i strukturama bezbednosti, sa ovoliko struktura koje izazivaju nestabilnost i predstavljaju pretnju“, rekao je Galijšević za RTRS.\nAnalitičar iz Mostara Zoran Krešić ističe da stanje u BiH nije dobro.\n„Odluka Kabineta predsednika Hrvatske da ne dođe u BiH zapravo šalje jednu vrlo ružnu sliku o BiH. Odgovor na to trebalo bi da daju oni koji su za to najzaslužniji, a pre svi političari koji, kako kaže, moraju „zavezati jezik“ i prestanu da prete, jer se podizanjem napetosti ‘osokole’ razni radikali kojih ima u svim redovima“, naveo je Krešić.\nDirektor Direkcije za koordinaciju policijskih tela BiH Mirsad Vilić naveo je da nije bila nijedna informacija koja bi ukazivala na bezbednosonu ugroženost.\nOn je naglasio da je BiH bezbedna zemlja za ovakve posete.\nDekan banjalučkog Fakulteta bezbednosnih nauka Predrag Ćeranić kaže za RTRS da domaći sektor bezbednosti spava.\n„Kako drugačije komentarisati izjavu direktora Direkcije za koordinaciju policijskih tela da nije imao informaciju sličnu ovoj koju su imale službe Hrvatske. I još nas ubeđuje da je BiH sigurna zemlja, a isti on je bio direktor te direkcije i 2015. godine i jedan od najodgovornijih ljudi za stanje bezbednosti na području gde je boravio predsednik Srbije Aleksandar Vučić, a znamo kako se proveo“, naveo je Ćeranić.\nPortparol MUP-a Srednjobosanskog kantona Haris Hodžić naglasio je da su preduzete sve mere u cilju osuguranja, kretanja i boravka hrvatskog predsednika.\nZbog otkazivanja posete Milanovića žaljenje je izrazio Hrvatski narodni sabor, naglašavajući da institucije BiH moraju da pojačaju nadzor bezbednosnog sektora na najviši nivo.\nNaveli su da najveća politička kriza u BiH doživljava kulminaciju koja se ogleda i na bezbednosni segment.\n„Nažalost, zbog sveukupne situacije i pojačanog govora mržnje u BiH razumemo ovakav potez“, saopšteno je iz HNS-a.\nMilanovićev dolazak je bio najavljen u centralnu Bosnu, gde je u nedelju obeležena 28. godišnjica dolaska humanitarnoga konvoja iz Hrvatske u Lašvansku dolinu, opkoljenu hrvatsku enklavu.\nMilanović je dolazak u BiH otkazao iz bezbednosnih razloga, saopšteno je iz njegovog Kabineta.\nKamerun: Najmanje 16 mrtvih, 8 povređenih u pozaru u klubu\nGradske vlasti Pekinga uvele nove epidemiološke mere\nPapa: 26. januar da bude međuarodni dan za „molitvu za…\nPakistan: Dva ribara se utopila, 10 nestalo


fudbal crvena zvezda liga sampiona prodaja karata bajern totenhem\nU petak 4. oktobra počinje prodaja paketa i pojedinačnih karata za mečeve Ligi šampiona u kojima fudbaleri Crvene zvezde dočekuju Bajern iz Minhena i londonski Totenhem.\nNavijači Crvene zvezde na meču sa Olimpijakosom\nKao što je to bio slučaj u paketu karata i za utakmicu sa Olimpijakosom, FK Crvena zvezda je odobrio popust za vlasnike sezonskih karata za ovu godinu i članove kluba sa aktivnom članarinom.\nCena paketa karata za vlasnike sezonskih karata za sezonu 2019/2020 su sledeće:\nVIP Zapad: 20,000 dinara (cena važi samo za vlasnike sezonskih karata za ovaj sektor)\nTakođe, klub je odobrio popust i za aktivne članove kluba i oni pakete karata mogu kupiti po sledećim cenama:\nZapad centar (sektori 3, 4 i 5, redovi 1-22): 19,200 dinara dok su cene pojedinačnih karata za članstvo:\nPopust važi za sve kategorije članova (Standard, Junior plus, Junior) koji imaju aktivno članstvo u momentu kupovine karte uz napomenu da članovi iz kategorije Junior kartu mogu kupiti samo ukoliko istovremeno kartu kupuje i član iz kategorije Standard, odnosno punoletna osoba u skladu sa važećim zakonima.\nU slučaju prolaska našeg tima u osminu finala Lige šampiona ili prolećni deo takmičenja Lige Evrope, svi vlasnici sezonskih karata će imati mogućnost da preuzmu besplatnu kartu za "svoje" mesto za tu utakmicu. Ako se to ne desi, imaće mogućnost da preuzmu dodatnu besplatnu kartu za večiti derbi koji će biti odigran krajem februara na našem stadionu, za sektor stadiona za koji imaju sezonsku kartu.\nRadno vreme blagajni stadiona je od 10 do 18 časova radnim danima, odnosno od 11 do 16 časova subotom. Blagajne stadiona neće raditi nedeljom.\nPrilikom prodaje će biti korišćeni skeneri za očitavanje QR kodova sa kartica pa je neophodno da kupac ima karticu kod sebe.\nJedan kupac može kupiti do 4 paketa karata tako da je moguće poneti članske ili sezonske karte prijatelja i kupiti karte za njih uz pokazivanje kopije ličnog dokumenta vlasnika članske ili sezonske karte. Kao kopija se priznaju kopija na papiru ili slika ličnog dokumenta na mobilnom telefonu.\nIz tehničkih razloga, usled naknadno odobrenog popusta, kupovina karata sa pomenutim popustima neće biti moguća preko interneta. U periodu slobodne prodaje paketa karata za Ligu šampiona Servis za članstvo će raditi sa istim radnim vremenom kao i blagajne stadiona.\nŠto se tiče paketa karata u slobodnoj prodaji one se mogu kupiti po sledećim cenama:\nSever: 8,000 dinara\nJug: 8,000 dinara\nIstok centar (sektori 3, 4 i 5): 20,000 dinara\nZapad bok (sektori 1, 2, 6 i 7) : 20,000 dinara\nZapad centar (sektori 3, 4 i 5, redovi 1-22): 24,000 dinara\nVIP Zapad: 40,000 dinara\nCene pojedinačnih karata za ove dve utakmice u slobodnoj prodaji su:\nVIP Zapad: 20,000\nJedan kupac može kupiti do 4 paketa karata ili 4 pojedinačne karte.\nProdaja karata preko interneta odvija se na sajtu kompanije iTicket na adresi www.iticket.rs. Jedna osoba može kupiti maksimalno 4 paketa karata odnosno 4 pojedinačne karte. Po uspešnom plaćanju kupac preuzima elektronsku kartu koju sam štampa i dolazi direktno na utakmicu.\nPlaćanje na sajtu iTicket moguće je karticama iz sistema Viza, MasterKard, Maestro, AmEks i Dina. Kupci koji prilikom onlajn plaćanja koriste kreditne kartice Banke Inteza mogu odabrati da pakete karata plate na najviše tri rate.\nTokom perioda visoke posećenosti sajta aktiviraće se "elektronski red" kada sistem pušta ograničen broj korisnika na sajt prema redosledu dolaska kako bi se omogućilo nesmetano funkcionisanje prodaje. U tom slučaju potrebno je sačekati da se otvori željena strana i kupiti karte u predviđenom roku - štoperica u svakom momentu pokazuje rok u kome je potrebno završiti kupovinu.


Održani Dani defektologa 2019. - ОШ Нови Београд\nПочетнаСви чланциВестиOdržani Dani defektologa 2019.\nВести 5628Views 0Свиђања Аутор: ОШ Нови Београд\nU periodu od 21. do 24.februara 2019.godine u Кongresnom centru „Zlatibor Mona“ održan je stručno-naučni skup sa međunarodnim učešćem Dani defektologa Srbije. Organizator skupa bilo je Društvo defektologa Srbije, dok je Agencija PM Plus bila na poziciji izvršnog organizatora.\nProfesor doktor Slavica Golubović pozdravila je prisutne stručnjake iz Srbije i regiona. Skup su plenarnim izlaganjima otvorili profesori Aleksandra Buje, Aleksandra Grbović i Haris Memišević.\nPrvog dana skupa potpisan je Protokol o saradnji regionalnih strukovnih organizacija u cilju unapređivanja položaja osoba sa smetnjama u razvoju i invaliditetom kao i položaja struke na svim nivoima.\nPotpisnici protokola bili su, pored predstavnika Društva defektologa Srbije i predstavnici strukovnih udruženja defektologa Slovenije, Hrvatske, Bosne i Hercegovine, Republike Srpske, Crne Gore i Makedonije.\nI ove godine, ispred Fonda Dr Miodrag Matić dodeljene su povelje, diplome i zahvalnice defektolozima koji su svojim radom i etičnošću doprineli razvoju defektološke nauke i prakse.\nTokom tri dana skupa prezentovano je 170 stručnih referata i saopštenja, 7 interaktivnih radionica, više video zapisa, desetine poster prezentacija. Profesor Miroslav Vrankić predstavio je svoje inovacije u oblasti asistivne tehnologije.\nSkupu su prisustvovali i izlagači udžbenika, didaktičkog materijala i nastavnih sredstava.\nDani defektologa i OŠ Novi Beograd\nNaša škola predstavila se poster prezentacijom o mogućnostima primene raznovrsnih metoda i sredstava u podsticanju senzorne integracije dece sa složenim smetnjama.\nAutori rada su: Milunika Petrović, Mr Lidija Nikolić-Novaković, Alma Anđelković, Renata Lukenić-Gaši i Branka Arambašić\nТагови vesti, Дани дефектолога


Vulin (desno) prilikom posete kampa u Subotici, 21. marta 2020.\nVulin je za Radio-televiziju Srbije (RTS) rekao da je, zahvaljujući angažovanju Vojske Srbije, u ovom trenutku zdravstvenom sistemu na raspolaganju oko 6.000 kreveta.\nOn je naveo da "ne najavljuje katastrofičan scenario", ali da je posao Vojske da bude spremna "za najgori mogući scenario" i prihvatanje hiljade onih koji imaju simptome i kojima je potrebna zdravstvena zaštita.\nU VMC je organizovana bolnica sa respiratorima i 106 priključaka za kiseonik i 60 respiratora, a od ponedeljka u 7:30 časova biće raspoređeno osoblje, najavio je Vulin.\nOn je rekao i da će od srušenog dela objekta pored VMC, Karaburmi biti napravljena savremena bolnica koja će biti završena "za dve nedelje", a taj poseo poveren je privatnom sektoru.\nVulin je najavio i da će opremanje beogradske Arene za prijem pacijenata sa lakšom kliničkom slikom danas biti završeno kao i da će u slučaju potrebe, zdravstveni sistem Srbije imati na raspolaganju 6.000 ležajeva za te pacijente.\nVulin je naglasio i da Vojska Srbije pomaže Ministarstvu unutrašnjih poslova u obezbeđivanju državne granice, obezbeđuje sve migrantske kampove, najznačajnije zdravstvene ustanove, najznačajnije javne objekte, sve gerontološke centre sa više od 30 korisnika, patrolira.\nPozivani i oni koji su služili civilni vojni rok u zdravstvenim ustanovama\nVulin je rekao i da su ovih dana pozivani i oni koji su služili civilni vojni rok, jer je pomoć "svakako potrebna" jer je vojska po sastavu znatno malobrojnija, a postoji više zadataka.\nZbog toga su, kako je rekao, pozvani rezervisti koji su civilno služili vojni rok u zdravstvenim institucijama, koji imaju elementarna predznanja kako funkcioniše zdravstveni sistem i koji obavljaju nemedicinske poslove u okviru radne obaveze.\n"Oni su već sada angažovani u Novom Sadu, Beogradu i oko vojnih bolnica. Oni su služili vojni rok i njihova je obaveza da služe tamo gde su raspoređeni, tamo gde je potrebno da pomognu", rekao je Vulin za RTS.


01.02.2016 u 21:51\nMađarska: Austrijanac naoružan pošao u Srbiju\nBEČ - Mađarski carinici otkrili su kod jednog austrijskog državljanina, koji je krenuo put Srbije, dva pištolja sa mecima, prenosi APA. Carina županije Čongrad potvrdila je da je kod vozača „Porše Kajen” bečkih registarskih tablica pronađeno dva pištolja i više metaka. Austrijanac, kao i oružje i municija predati su policiji, navodi se u saopštenju, prenosi Tanjug. Carinicima na prelazu Recke, prema Horgošu, Austrijanac je, kada su ga pitali da li ima nešto da prijavi, rekao da nema, ali su oni posumnjali i odlučili da pretresu vozilo. Protiv njega je pokrenut krivični postupak zbog neovlašćenog nošenja oružja i naložen istražni pritvor.\n27.01.2016 u 20:39\nMakedonija zatvorila granice za migrante, 2.600 ljudi zaustavljeno\nATINA – Grčke vlasti saopštile su večeras da je Makedonija zatvorila granice za migrante koji idu ka centralnoj Evropi, zbog čega je oko 2.600 ljudi zaustavljeno na grčkoj strani granice. „Makedonska policija je zatvorila granicu tokom popodneva, iako razlog za to nije jasan, a njihove vlasti nisu bile dostupne za komentar. Ta zemlja preduzela je sličnu aktivnost tokom dva dana prošle nedelje”, navele su vlasti u Grčkoj. Nakon što je pet meseci Makedonija imala otvorene granice za sve, u novembru su počeli da puštaju samo one za koje je dokazano da nisu ekonomski migranti, odnosno da dolaze iz Sirije, Iraka i Avganistana. Svi ostali su ostali blokirani u Grčkoj gde im je rečeno da traže azil, pristanu na dobrovoljnu repatrijaciju ili budu deportovani. Makedonija je\n18.01.2016 u 15:59\nAko Austrija i Slovenija zatvore granice, i Hrvatska će\nZAGREB – Ukoliko Slovenija i Austrija zatvore svoje granice, to će učiniti i Hrvatska, najavio je danas lider HDZ-a Tomislav Karamarko, koji će, kako je ranje najavljeno, u novoj hrvatskoj vladi biti na poziciji zamenika premijera Tihomira Oreškovića. „To ćemo napraviti i mi. To je domino efekt koji će cela Evropa morati da ispoštuje. Šta ćemo s tolikim imigrantima ako ih druge države neće”, rekao je Karamarko. „Pribećićemo onim metodima i sredstvima kojima pribegavaju i naše partnerske zemlje”, rekao je Karamarko novinarima, javio je Index.hr. a prenosi Tanjug On je izrazio zabrinutost mogućom eskalacijom izbegličke krize, istakavši da je to posledica nerada i nekooperativnosti još aktuelne vlade koja je, kako je upozorio, izbegavala ući u meritum problema i razgovarati sa\n04.01.2016 u 13:57\nNemačka: Šengen je u opasnosti!\nBERLIN – Nemačka smatra da je bezvizna Šengenska zona u opasnosti nakon što su Švedska i Danska objavile da će pooštriti graničnu kontrolu kako bi zaustavile priliv izbeglica, izjavio je danas predstavnik nemačkog ministarstva spoljnih poslova Martin Šefer. Upitan da prokomentariše odluku Danske da pooštri kontolu na svojoj južnoj granici sa Nemačkom, Šefer je novinarima rekao da je „Šengen veoma važan, ali u opasnosti”, prenosi AFP. „Sloboda kretanja je važan princip, jedan od najvećih dostignuća (Evropske unije) poslednjih godina”, smatra on. Danska je danas pooštrila kontrolu na svojoj južnoj granici sa Nemačkom, kako bi ograničila rekordan priliv izbeglica. Ta mera, koju je danas obelodanio danski premijer Lars Loke Rasmusen, usledila je samo nekoliko sati nakon što je Švedska uvela kontrolu\n19.12.2015 u 18:56\nPočinju praznične gužve na graničnim prelazima\nBEOGRAD – Na graničnom prelazu Horgoš pojačan je saobraćaj na ulasku u Srbiju iz pravca Mađarske, pri čemu je vreme zadržavanja za putnička vozila oko 60 minuta, saopštio je danas Auto-moto savez Srbije. Pored toga, pojačan je saobraćaj i na ulazu u Srbiju iz pravca Hrvatske na graničnim prelazima Batrovci i Šid, pokazuju poslednji podaci Uprave granične Policije. Vreme zadržavanja na našem prelazu Šid je oko sat vremena, dok je na GP Batrovci pojačan saobraćaj, a zadržavanja su oko 30 min. Na ostalim graničnim prelazima nema dužih zadržavanja za putnička vozila, navodi AMS S. (Tanjug)\n21.09.2015 u 14:00\nBATROVCI– Na graničnom prelazu Batrovci - Bajakovo danas je kolona kamiona duga oko sedam kilometara zbog potpune zabrane ulaska kamiona iz Srbije u Hrvatsku, a među njima je veliki broj sa hranom i drugom kvarljivom robom. „Od ponoći je stupila zabrana, carina i policija Hrvatske ne dozvoljavaju ulaz kamiona, dok se putnički saobraćaj normalno odvija” rekao je Tanjugu šef carinske ispostave...\n07.08.2015 u 13:45\nKilometarske kolone, trosatna zadržavanja na Horgošu\nHORGOŠ - Povratak građana zapadne Evrope sa godišnjih odmora uzrokovao je danas kilometarske kolone i višečasovna zadržavanja na graničnom prelazu Horgoš na izlazu iz Srbije ka Mađarskoj. Pomoćnik komandira stanice granične policije Horgoš Nemanja Perišić rekao je Tanjugu da su se gužve stvorile tokom jutarnjih sati, a da je oko 13 časova zadržavanje vozila na prelazu bilo tri sata. „Angažovani su...\n02.08.2015 u 08:15\nBEOGRAD - U Srbiji je osetno veći broj vozila na putevima koji vode ka Crnoj Gori, a jači intezitet saobraćaja zabeležen je i na auto-putevima koji iz pravca Mađarske i Hrvatske vode ka Makedoniji i Bugarskoj što je uzrok dužeg zadržavanja na graničnim prelazima i naplatnim rampama, saopštio je u nedelju Auto moto savez Srbije. Prema podacima Uprave granične policije, na graničnim prelazima čeka...


„Kelti“ premijerno 27. novembra na Festivalu autorskog filma\nTanjug 22. oktobra 2021. 10:59\nBEOGRAD – Srpska premijera domaćeg filma „Kelti“ Milice Tomović biće održana 27. novembra u okviru takmičarskog programa 27. Festivala autorskog filma (FAF), saopštila je direkcija festivala.\nSvetsku premijeru „Kelti“ su imali na festivalu u Berlinu 2021, koji je ove godine održan u onlajn izdanju zbog pandemije korona virusa.\nNajnoviji domaći film je dobio je veoma pozitivne kritike stručne javnosti i prestižnih filmskih magazina nakon projekcije na „Berlinalu“.\nTakođe, „Kelti“ su osvojili nagradu „Srce Sarajeva“ za najbolju režiju na Sarajevo film festivalu, i sada će ovaj nostalgičan i emotivan film prvi put videti i publika u Srbiji.\nFestival autorskog filma održava se od 26. novembra do 3. decembra u Beogradu i gradovima širom Srbije, a premijera navedenog ostvarenja će biti u Kombank dvorani.\nFilm pripoveda o nestanku zemlje i gubitku identiteta, što je prikazano kroz tri različite generacije jedne porodice i njihove dnevne rutine tokom priprema za rođendan najmlađe ćerke.\nDrama je smeštena u zimu 1993. godine, kada je Bil Klinton stupio na dužnost predsednika SAD, a glumica Odri Hepbern umrla, dok se ratovi koji okončavaju život Jugoslavije nastavljaju u Bosni i Hrvatskoj.\nBeograd je tada pod teškim sankcijama i inflacija preti da postane hiperinflacija.\n„Ideja je bila da se istovremeno bavim svojim detinjstvom i odraslim životom, zarobljavajući ih u jednu kuću i jedan dan. To je bila mogućnost da shvatim kroz šta su prolazili moji roditelji, sada kada sam dostigla njihove godine“, istakla je rediteljka i scenaristkinja filma Milica Tomović.\nAutorka debituje ovim filmom na polju dugometražnog igranog ostvarenja, a do sada je imala uspeha sa kratkim projektom „Tranzicija“, koji je prikazan na filmskim festivalima u Lokarnu (Švajcarska) i Torontu (Kanada).\nTakođe, režirala je pet epizoda domaće serije „Jutro će promeniti sve“ (2018) i jedan segment u omnibus filmu „Oktobar“ (2011).\nGlavne i prateće uloge u „Keltima“ su ostvarili: Dubravka Kovjanić, Katarina Dimić, Slaven Došlo, Nikola Rakočević, Olga Odanović, Nada Šargin, Jovana Gavrilović, Jelena Đokić i mnogi drugi.


Svečano obeležena 30. godišnjica osnivanja Agencije za osiguranje depozita\nU utorak, 17.12.2019. godine u Domu Narodne skupštine Republike Srbije svečano je obeležena 30. godišnjica osnivanja Agencije za osiguranje depozita. Svečanosti je prisustvovalo više od stotinu zvanica među kojima su predstavnici Vlade, Narodne banke Srbije, drugih državnih organa, međunarodnih udruženja osiguravača depozita, institucija za osiguranje depozita iz regiona i sveta, privrednih sudova, banaka, društava za osiguranje i akademskih institucija.\n„Obeležavanje 30. godišnjice Agencije u Domu Narodne skupštine ima jedinstvenu simboliku. Upravo u ovoj zgradi, 20. decembra 1989. godine donet je zakon kojim je osnovana tadašnja Agencija federacije za osiguranje depozita i sanaciju banaka. Uprkos mnogobrojnim transformacijama državnog uređenja, bankarskog i finansijskog tržišta, pa i same Agencije, njegog naziva i delokruga, ova važna institucija bila je i ostala jedan od važnih nosilaca finansijske stabilnosti u Srbiji“, istakao je tom prilikom emeritus prof. dr Hasan Hanić, predsednik Upravnog odbora Agencije. Navodeći da je sadašnji period stabilnosti finansijskog sistema Agencija iskoristila za dalje usaglašavanje sistema osiguranja depozita s međunarodnim standardima i evropskom regulativom, prof. dr Hanić je istakao da je trajni strateški cilj Agencije da bude još pouzdaniji partner svim nosiocima finansijske stabilnosti u Srbiji, da isplatu osiguranih iznosa depozita organizuje još efikasnije, kao i da poveriocima banaka i društava za osiguranje u stečaju ili likvidaciji obezbedi što izvesnije, veće i brže kolektivno namirenje.\nViceguverner Narodne banke Srbije Željko Jović naglasio je tim povodom da su Narodna banka Srbije i Agencija, u skladu sa svojim zakonom definisanim ovlašćenjima i funkcijama, partneri u očuvanju stabilnosti finansijskog sistema, što se kontinuirano pokazuje kroz uspešnu saradnju dve institucije. „Efikasan sistem osiguranja depozita doprinosi očuvanju poverenja deponenata, ali i stabilnosti celokupnog finansijskog sistema, o čemu postoji svest u obe institucije“, istakao je viceguverner Jović. Pred sam kraj 2019. godine, kada se sumiraju utisci i procenjuju rezultati, nameće se zaključak da zahvaljujući posvećenom radu Narodne banke Srbije na čelu sa guvernerom Jorgovankom Tabaković, ne postoji bojazan za stabilnost bankarskog sektora kao najznačajnijeg dela finansijskog sistema u Srbiji. Stabilnost finansijskog sistema moguća je samo u uslovima makroekonomske stabilnosti koja je postignuta zahvaljujući usklađivanju monetarne i fiskalne politike. Više od 6 godina zaredom imamo stabilnu i nisku inflaciju, stabilan devizni kurs i devizne rezerve čiji nivo jača otpornost finansijskog sistema na eventualne potrese iz međunarodnog okruženja, rekao je Jović.\nNa skupu povodom jubileja Agencije za osiguranje depozita govorili su i istaknuti gosti iz inostranstva: predsednica američke Savezne korporacije za osiguranje depozita (FDIC) Jelena Makvilijams, predsednik Izvršnog saveta Međunarodne asocijacije osiguravača depozita (IADI) i guverner Korporacije za osiguranje depozita Japana Kacunori Mikunija, predsednik Odbora Evropskog foruma osiguravača depozita (EFDI) i predsednik francuskog Fonda za osiguranje depozita i restrukturiranje banaka Tjeri Diso i generalni direktor ruske Državne korporacije Agencije za osiguranje depozita Jurij Isajev.\nPredsednica američkog FDIC-a Jelena Makvilijams, imenovana na tu funkciju prošle godine na predlog američkog predsednika Donalda Trampa, obratila se prisutnima na srpskom budući da je rođena Beograđanka. Ona je istakla da sistem osiguranja depozita, pre svega, štiti obične građane. „Bogati ljudi uvek će se nekako snaći za sebe, ali ako običan čovek ostane bez novca zbog toga što mu je banka otišla u stečaj, neće imati sredstava da podmiri osnovne potrebe.\nZbog toga je važan sistem osiguranja depozita“. Podsetivši na period ekonomske i bankarske krize u Srbiji devedesetih, rekla je da je i njena porodica osetila posledice nemogućnosti povlačenja depozita iz banke. „Agencija za osiguranje depozita postigla je mnogo ne samo time što je obezbedila sredstva za isplatu osiguranih deponenata, već i time što se prilikom izrade zakonskih rešenja pridržava opšteprihvaćenih međunarodnih standarda u osiguranju depozita.“\nJelena Makvilijams sa saradnicima boravi u četvorodnevnoj poseti Agencije za osiguranje depozita tokom koje će biti reči o daljoj saradnji dveju institucija.\nPogledajte video-snimak svečanosti.